Орол ҳаммамизнинг дардимиз уни асраш бурчимиздир — Huquq\nHome / Тавсия этимиз / Орол ҳаммамизнинг дардимиз уни асраш бурчимиздир\nОрол ҳаммамизнинг дардимиз уни асраш бурчимиздир\n21.01.2019\tТавсия этимиз, ФАОЛИЯТ 222\nОрол денгизининг бугунги ҳолати ҳеч кимни бефарқ қолдирмайди. Бир пайтлар бу ерларда тўлқинлар шовуллаб, балиқ ва турли хил ноёб қушлар галаси ҳукмрон эди. Энди-чи, денгиз қуриб, қирғоқдан юзлаб километр узоқлаб кетди. Қушларнинг ҳам аксарияти бу ерларни тарк этди. Кўп одамларнинг бу ерда яшаш ва меҳнат қилиш умидлари сўна бошлаган эди.\nФақат мустақиллик шарофати билан Оролбўйи халқларининг пешонасига ҳам ёруғлик тегди. Ўзбекистон раҳбарияти олиб борган тўғри сиёсат туфайли бу ерда ҳаёт қайта жонлана бошлади. Кейинги икки йилда Юртбошимиз саъй-ҳаракатлари билан ҳудудда экологик ҳолат яхшиланди. Мўйноқликлар тоза ичимлик суви билан таъминланди. Янги-янги иш ўринлари яратилди. Президентимиз 2018 йил 15-16 ноябрь кунлари Қорақалпоғистонга сафари давомида Мўйноқ туманига ташриф буюриб, Орол масаласига алоҳида тўхталган эди. Бу ҳудудни янада обод қилиш, саноатни олиб келиш, чорвачилик, балиқчилик ва туризмни ривожлантириш бўйича кўрсатмалар берган эди. 2019-2020 йилларда Мўйноқда 20 та кўп қаватли уйлар қуриш, янги шаҳарча барпо этиш бўйича топшириқ берган эди. Зарур бўлса, тараққиётни Мўйноқдан бошлаш кераклигини уқтирган эди.\nҲозир бу ерда мазкур устувор вазифаларнинг ижросини таъминлаш мақсадида Қорақалпоғистон Вазирлар Кенгаши раиси ва Қорақалпоғистон Республикаси прокурори томонидан “Ўсимлик дунёси объектларидан самарали фойдаланиш, ёввойи ҳолда ўсувчи қамишни ёқиб юбориш, атмосфера ҳавосини зарарли моддалар билан ифлослантиришнинг олдини олишда амалга ошириладиган ишлар ва асосий вазифалар бўйича чора-тадбирлар” дастури тасдиқланди ва бу борада ишлар бошлаб юборилди. Орол ва Оролбўйи халқлари масаласи дунё ҳамжамиятининг диққат марказида турибди. Яқинда БМТнинг АҚШда бўлиб ўтган форумида Орол масаласи кўриб чиқилиб, минтақага амалий ёрдам бериш бўйича жамғарма ташкил этилганлиги барчани хурсанд қилди. Ҳатто Европанинг бир-иккита давлати бу ердаги аҳволни кўриб, аллақачон ёрдам беришни бошлади. Шунингдек, Президентимиз Шавкат Мирзиёевнинг Олий Мажлисга Мурожаатномасида қайд этилганидек, махсус дастурга кўра, Орол денгизининг сувсиз ҳудудида бу йил яна 500 минг гектар ўрмонзор барпо этилади.\nҚорақалпоғистон Республикаси ва Хоразм вилояти ҳудудларидаги экологик муҳитни ҳимоя қилиш мақсадида ташкил этилган Орол табиатни муҳофаза қилиш прокуратураси Ўзбекистон Республикасининг Конституцияси ва «Прокуратура тўғрисида»ги Қонуни ҳамда амалдаги қонун ҳужжатлари асосида фаолият юритмоқда. Мазкур ҳудудларда табиатни муҳофаза қилишга оид қонунларнинг ижросини таъминлаш, фуқаролар, жамият ва давлатнинг қонун билан қўриқланадиган манфаатларини муҳофаза қилиш ҳамда ҳуқуқбузарликларнинг олдини олиш ва профилактика қилиш борасида бир қатор ишларни амалга ошириб келмоқда.\nПрокуратурамиз томонидан 2018 йилда барча йўналишларда ўтказилган назорат тадбирларида 284 та прокурор назорати ҳужжатлари қўлланди. Жумладан, прокурор протестлари асосида 65 та қонунга зид ҳужжат бекор қилиниб, қонунларга мувофиқлаштирилди. Қонун бузилиши ҳолатларини бартараф этиш юзасидан 25 та тақдимнома киритилди. Қонун бузилишига йўл қўйган 50 нафар шахс интизомий, 132 нафар шахс маъмурий жавобгарликка тортилди. Етказилган 46 миллион 367 минг сўм зарар ихтиёрий ундирилди ва қўпол қонун бузилиши ҳолатлари юзасидан 7 та жиноят иши қўзғатилди. Шунингдек, фуқаролик ишлари бўйича судларга жами 69 миллион 274 минг сўмлик 4 та даъво аризаси киритилиб, тўлиқ қаноатлантирилди.\nПрокуратурамиз фуқаролар ва юридик шахсларнинг вакилларидан келиб тушган мурожаатларни ўрганишда қонунийликни таъминлаш, мурожаатларни ўз вақтида, ҳар томонлама ва холисона кўриб чиқиб, муаллифларнинг бузилган ҳуқуқларини тиклаш ва қонуний манфаатларини ҳимоя қилишга алоҳида эътибор қаратмоқда. Жумладан, фуқаро К.Тлеумуратов прокуратурага Кегейли туманидаги Абат-ярмиш канали дамбасидан қизилмия илдизининг ноқонуний кавлаб олинаётганлиги тўғрисида мурожаат қилди.\nМурожаатни ўрганиш давомида фуқаро К.Матиев ёввойи ҳолда ўсувчи қизилмия ўсимлигининг доривор хомашёсини йиғиш ва тайёрлаш учун ваколатли органлардан махсус рухсатнома олмасдан сув фонди ерларидан 1500 метр қисмини ўзи ёллаган экскаваторлар ёрдамида қазиб, жами 7200 килограмм қизилмия илдизини ғайриқонуний равишда йиғиб олган ва уни ўзга шахсларга сотиб, ўсимлик дунёсига 12 миллион 401 минг сўм зарар етказган.\nУшбу қонун бузилиши ҳолати юзасидан фуқаро К.Матиевга нисбатан Маъмурий жавобгарлик тўғрисидаги кодекснинг 60-моддаси ва 76-моддаси 1-қисми билан маъмурий иш қўзғатилиб, у суд томонидан қонуний жазога тортилди.\nШунингдек, меҳнат ва ижро интизомини бузган Қизкеткан-Кегейли ирригация тармоқлари бошқармаси Абат-ярмиш тармоғининг ходимларига нисбатан интизомий жавобгарлик тўғрисида иш қўзғатиш ҳақида қарор қабул қилинди.\nҲайвонот дунёси объектларидан фойдаланишда ҳам шундай қонун бузилишлар рўй бермоқда. Масалан, ходимларимизнинг ҳуқуқни муҳофаза қилувчи бошқа органлар билан ҳамкорликда ўтказган назорат тадбирларида Тахтакўпир туманида яшовчи беш нафар фуқаро «УАЗ-469» русумли автомашинада ов милтиғидан фойдаланган ҳолда Ўзбекистон «Қизил китоби»га киритилган 20 бош жайронни ноқонуний равишда овлаб, ҳайвонот дунёсига 172 миллион 240 минг сўмлик зарар етказгани аниқланди. Бу ҳолат юзасидан ҳам Жиноят кодексининг тегишли моддалари билан жиноят иши қўзғатилиб, улар қонуний жазога тортилди.\nБиз бундан кейин ҳам экология ва атроф-муҳитни муҳофаза қилиш соҳаларида ҳуқуқбузарлик ва жиноятларнинг олдини олиш бўйича назорат тадбирларини давом эттирамиз. Зеро, инсон ва табиат бир-бири билан чамбарчас боғлиқ бўлиб, унга зиён етказиш келгусида халқларимиз учун қимматга тушиши шубҳасиз. Шундай экан, табиатни асраш ва уни кўз қорачиғидек сақлаш ҳаммамизнинг кундалик бурчимизга айланмоғи лозим.\nОрол табиатни муҳофаза қилиш прокурори


ЎзА - Эътибор ва эъзоздан аҳоли мамнун\n23.08.2018 10:28 Чоп этиш версияси\nЭътибор ва эъзоздан аҳоли мамнун\nИстиқлол йиллари халқимиз учун чинакам маънавий тикланиш ва юксалиш даври бўлди. Бебаҳо меросимиз, дину диёнатимиз, қадимий урф-одат ва анъаналаримиз қайта тикланди.\nПрезидентимизнинг "Қурбон ҳайитини нишонлаш тўғрисида"ги қарори бунинг яна бир ҳаётий ифодасидир. Ҳайит – эзгу амаллар айёми. Уни ўзаро меҳр-оқибат, бағрикенглик ва саховат руҳида кутиб олиш ва нишонлашда фуқароларнинг ўзини ўзи бошқариш органлари, жамоат ташкилотлари ҳам фаол иштирок этмоқда.\nУшбу айёмнинг мустақиллигимизнинг 27 йиллиги арафасида нишонланаётгани, бу икки улуғ байрамнинг шукронаси юртдошларимиз юз-кўзларидаги кулгу, шодонлик ва юқори кайфиятида намоён бўлмоқда. “Мирзо Улуғбек туманидаги “Бешкапа” маҳалла аҳли ҳам ҳайитни муносиб кутиб олди. Улар шу кунларда мустақиллик, унинг неъматлари, ҳайитнинг халқимиз маънавий ҳаётидаги ўрни ва аҳамиятини тушунтириш, ўсиб келаётган ёш авлодни истиқлол ғояларига садоқат, миллий ва умумбашарий қадриятларга ҳурмат руҳида тарбиялашга қаратилган тарғибот тадбирларини ўтказди.\nҚурбон ҳайити арафасида маҳалла ҳудуди ва ҳудуддаги “Тўра бува” жомеъ масжиди, “Яланғоч-1”қабристони атрофи ободонлаштирилиб, тозалаш ишлари олиб борилди. Унда атрофдаги олти маҳалла фуқаролар йиғини фаоллари, ёшлар иштирок этди. Ҳайит кунларида кам таъминланган оилалар вакиллари, боқувчисини йўқотган ва якка-ёлғиз фуқароларга моддий ёрдам кўрсатилди.\nУлуғ айём кунларида табаррук ёшли отахон ва онахонлар зиёрат қилиниб, дуоси олинди. Бунда ёшлар ҳам фаол иштирок этди. Байрам муносабати билан маҳалла аҳли имконияти чекланган оилалар яшаётган уйларни таъмирлашга яқиндан кўмак берди. Бу халқимизга хос бўлган азалий анъаналарнинг ёрқин ифодасидир.\n– Кўплаб миллат вакиллари истиқомат қилаётган уч ярим минг нафарга яқин аҳоли истиқомат қилувчи маҳалламизда байрамни тинч ва осойишта ўтишини таъминлаш, огоҳ бўлишга эътибор қаратяпмиз, – дейди мазкур маҳалла оқсоқоли вазифасини бажарувчи Аҳмад Кабиров. – Шу кунларда ёши улуғ, ёлғиз кишилар, беморлар ҳолидан хабар олиниб, уларга дори-дармон ва тиббиёт воситалари, совғалар топширилмоқда. Барча кўча, майдон ва ҳовлилар саранжом-саришта қилинди.\nБайрам арафасида ижтимоий ҳимояга муҳтож оилаларга кўмак кўрсатиш баробарида, Юсуф Хушназаров, Ҳамидулла Толипов ва Александр Мишянинга аравача ҳам топширилди. Бу эътибор уларнинг ҳаракатланиши учун янада қулайлик яратади.\n– Маҳалладошларим нафақат улуғ айём кунларида, балки доимо ҳолимдан хабар олиб туришади, – дейди Юсуф ота. – Шундай меҳр-эътибор боис шукрона билан умр кечиряпман.\nАслида тинч, тўкин ва фаровон элга байрамлар, тўйлар ярашади, яхши кунлар татийди. Халқимиз Қурбон ҳайитини эзгу амаллар ва кўтаринки руҳ билан кутиб олаётгани ҳам юртимизнинг тинчлиги, осмонимиз мусаффолиги, дастурхонимиз тўкинлигидандир. Нуроний отахон ва онахонлар дуога қўл очиб, бугунги саодатли кунларимизга, тинч, осойишта ва фаровон ҳаётимизга шукроналар айтиб, хонадонларга файз-барака тиламоқда. Юртдошларимиз ўз оиласи, маҳалласи, эл-юрти равнақи учун сидқидилдан хизмат қилаётир. Бу эса улуғ кунларнинг янада файзли ўтиши, зиёда бўлишига – халқимизнинг эзгу амаллари янада бардавом бўлишига умид ва ишонч бағишлайди.


«Толибон» АҚШнинг ИШИДга қарши ёрдамидан бош тортди | Azon.uz - Ахборот-таҳлилий портал\n1534 14:05 10.10.2021\nАфғонистон “Толибон” ҳаракати Афғонистон ҳудудида ИШИД террорчи гуруҳига қарши курашда АҚШ билан ҳамкорлик қилишдан бош тортди.\nAssociated Press агентлиги 9 сентябрь куни “Толибон” матбуот котиби Суҳайл Шоҳин шу мазмунда баёнот берганини хабар қилган.\nУнинг таъкидлашича, ҳаракат экстремистик гуруҳларга қарши курашда «Вашингтон билан ҳамкорлик қилмайди», чунки унинг ўзи бу муаммони ҳал қилишга қодир.\n“Толибон”нинг юқори мартабали амалдорлари ва АҚШ расмийлари яқин кунларда Қатар пойтахти Доҳада учрашиши керак.\nҲар икки томон расмийларининг айтишича, экстремистик гуруҳларни жиловлаш, чет эл фуқаролари ва мамлакатни тарк этмоқчи бўлган афғонларни эвакуация қилиш масалалари муҳокама қилинади.\nИШИД яқинда содир бўлган кўплаб ҳужумлар, шу жумладан, 8 октябрь куни Қундуз шаҳридаги масжидда содир этилган террорчилик ҳужуми учун жавобгарликни ўз зиммасига олган. Ҳужум оқибатида 46 нафар шиа мусулмонлари ҳалок бўлган, ўнлаб одамлар яраланган. Портлаш улар масжидда намоз ўқиётган пайтда содир бўлган.\nИШИД террорчилари 2014 йилда Афғонистон шарқига келганидан буён мамлакат шиаларига қарши шафқатсиз ҳужумлар уюштирган.\nИШИД Толиблар Махсус АҚШ Афғонистон\nКобулдаги ибодатхонага ҳужум уюштирилди\n592 14:55 19.06.2022\nИШИД етакчиларидан бири қўлга олингани айтилмоқда\n711 12:10 16.06.2022\nАфғонистондаги портлашларни ИШИД уюштирганини тан олди\n609 14:45 23.04.2022\nАфғонистондаги шиа масжиди худкуш томонидан портлатилди\n658 18:56 21.04.2022\nEricsson ИШИДга пора берганликда гумон қилиняпти\n1064 18:26 28.02.2022\nИроқ бир пайтлар Кувайтга бостириб киргани учун каттагина товон тўлади\n2001 14:40 11.02.2022


Циндао “Мастерс” турнири стартига 3 кун қолди! / Olamsport.com\n09 дек 11:38\nЦиндао “Мастерс” турнири стартига 3 кун қолди!\nТеглар : ЎзбекистонДзюдоМастерс\nЖорий 2019 йил ҳисобидан Халқаро дзюдо федерацияси тақвим режасидан ўрин олган энг сўнгги нуфузли мусобақа бошланишига ҳам уч кун вақт қолди.\n12-14 декабрь кунлари Хитойнинг Циндао шаҳрида ўтказиладиган “Мастерс” сериясига кирувчи ушбу турнирда 5 та қитъанинг 68 мамлакатидан жами 454 (236 эркак ва 218 аёл) нафар дзюдочи мусобақа медаллари ҳамда Токио-2020 Олимпиадаси йўлидаги муҳим рейтинг очколари учун баҳсларга киришишади. 11 декабрь куни турнирга қуръа ташлаш ҳамда иштирокчиларни тарозидан ўтказиш маросимлари бўлиб ўтади.\nЭътиборга молик жиҳати шундаки, йилнинг сўнгги нуфузли мусобақаси ғолиблари 1800 рейтинг очкосини ўз ҳисобларига ёзиб қўйишади. Бу Жаҳон чемпионатидан кейинги энг катта мусобақа ҳисобланади. Таққослаш учун, шу йил Японияда ўтган жаҳон чемпионати ғолиблари 2000 рейтинг очкосини қўлга киритишган эди.\nСўнгги маълумотга таянадиган бўлсак, “Мастерс” турнирида энг кўп иштирокчи Европадан бўлиб, Қўҳна қитъанинг 35 давлатидан жами 265 нафар дзюдочи Хитойга келади. Осиёнинг 13 мамлакатидан 124 спортчи мусобақада қатнашиш истагини билдирган. Улар орасида Ўзбекистон терма жамоасининг 11 нафар дзюдочиси ҳам бор.\nЎринлар учун кафолатланган рейтинг очколар:\nЧемпион – 1800 балл\n2-ўрин – 1260\n3-ўрин – 900\n5-ўрин – 648\n7-ўрин – 468\nИштирок учун – 200


Трамп суриялик қочқинларни қабул қилишни тўхтатди\n08:13 / 28.01.2017\nАҚШ президенти Дональд Трамп мамлакат ҳудудида суриялик қочқинларни қабул қилиб олиш жараёнини тўхтатиб қўйди, деб хабар берди Associated Press Трамп томонидан имзоланган фармон матнига асосан.\nТаъкидланишича, Суриядан қочқинларни қабул қилиш 120 кунга тўхтатилган. Бу вақт давомида хавфсизлик хизмати мамлакатга террорчиларни киритмаслик бўйича қабул қилинган чоралар самарадорлигини текшириб кўриши лозим.\nБундан ташқари, фармон билан суриялик муҳожирлар қабул квотаси ҳам қисқартирилмоқда. Аниқлик киритилишича, АҚШ 2017 йилда 50 мингдан ортиқ қочқинни қабул қилмайди. Шунингдек, бунда асосий эътибор “диний жиҳатдан озчиликни” ташкил қилувчи кишиларга берилади.\nФармон матнида виза олиш учун суҳбатдан ўтиш мажбурий талабга айланиши айтилган. Трамп шунингдек мамлакатга кириб келаётган кишилар устидан назорат ўрнатувчи биометрик тизимни амалга татбиқ этишни тезлаштириш ҳақида ҳам вазифа юклаган.\nАввалроқ Дональд Трамп мамлакатга кириш чоғида муҳожирларни танлаб олиш тартибини кучайтириш ҳақидаги қонунга ҳам имзо чекканди.\nДональд Трамп Сурия қочқин


ҲАМ PАИС, ҲАМ ФЕPМЕP - AmuNews.uz - энг сўнгги янгиликлар\nҲАМ PАИС, ҲАМ ФЕPМЕP\nБугун юртимизда деҳқончилик маданиятини оширишга астойдил интилаётган , деҳқончиликда юксак натижаларга эришиб, ўз фаолияти билан барчага намуна бўлаётган фермерлар кўплаб топилади. Қиличбой овулида фаолият кўрсатаётган “Яқуббой Аширов” фермер хўжалиги раиси, ер билан тиллаша оладиган, қишлоқ хўжалиги соҳасида улкан тажрибага эга Ёқуббой Аширов ҳам ана шундайларнинг бири.\n2009 йилдан буён фаолият кўрсатаётган кўптармоқли хўжаликда маҳсулот етиштириш режалари барча соҳалар бўйича адо этиб келинаяпти.\nМазкур фермер хўжалигида ҳозирги кунда 138 гектар экин майдони мавжуд. Шундан 86 гектарига ўтган йиллар давомида уруғлик чигит экилиб, кўзланганидай ҳосил етиштирилди.Айни кунда жорий йилги экинларни экиш ишлари қизғин бормоқда.\nШунингдек, фермер хўжалиги ерларининг шўрланиш даражаси юқори бўлишига қарамасдан сўнгги йилларда буғдой экилган 18 гектар майдондан олинган ҳосилдорлик 45-50 центнерга кўтарилди. Булардан ташқари соя, картошка, беда экинлари ҳам етиштирилмоқда.\nФермер хўжалиги ҳудудида 4.5 гектар интенсив боғ, иссиқхона, табиий балиқ ҳавзаси, буғдой ва шоли тегирмонлари ташкил этилган. Шунингдек, 20 бош қорамол, 35 қути асал ари боқилмоқда. Бугунги кунда уларнинг сонини кўпайтиришга ҳам алоҳида эътибор берилмоқда. Фермер хўжалиги барча далаларига экин экиш,парваришлаш, ўриб- йиғиб олишда ишлатиладиган зарур техникаларга эга. Ёқуббой Аширов хўжалиги даромадидан ҳар йили ҳудуддаги кам таъминланган оилаларга моддий ёрдамлар бериб , аҳолини хурсанд қилаяпти.\nФидойи, тиниб-тинчимас фермер Ё. Аширов Қиличбой ММТПга ҳам раислик қилмоқда.У каби юртдошларимиз дастурхони тўкин бўлишига бел боғлаган инсонлар кўпаяверишини тилаб қоламиз.


Maserati Шимолий Америкадан 28 мингдан зиёд автомобилини чақириб олади\n15:09 / 13.03.2016\nИталиянинг Maserati компанияси Шимолий Америкадан Quattroporte ва Ghibli моделларига тааллуқли 28 минг дона автомобилини чақириб олади. Маълумот АҚШнинг автомобиль йўллари Миллий трафик хавфсизлиги бошқармаси (NHTSA) сайтида эълон қилинган.\n2013 йилнинг 1 февралидан 2015 йилнинг 30 ноябрига қадар чиқарилган автомобилларни чақириб олишдан мақсад, машиналарнинг ҳайдовчи ўриндиғи остидаги гиламчалар яхши ўрнатилмаганидир. Маълумотда келтирилишича, агар гиламча жойидан силжиб кетса, у акселатор ва ковролин ўртасида тиқилиб қолади. Бу эса жиддий ҳалокатга ва ҳатто ўлимга олиб келиши мумкин.\nЖами 28 235 автомобиль чақириб олади. Компания гиламчаларни текин алмаштириб беришни айтиб ўтган. Чақирув 2016 йилнинг 29 апрелидан бошланади.


Бобил боғларидан бирида 53 киши кўмилган қабр топилди\n15 январ 2021, Тошкент вақти: 23:01\nИроқда отиб ўлдирилган 53 одамнинг жасади топилди. Ироқ ҳарбийларининг билдиришича, текширувда 53 эркак қўли боғланган ҳолда бошидан ёки кўкрагидан отиб ўлдирилган.\nЖасадлар кўмилган умумий қабр Бағдод жанубидан 100 километр узоқликда бўлган Бобил вилоятининг Хилла шаҳридаги боғлардан бирида топилган.\nДастлабки текширув натижаларига қараганда, жасадлар бир ҳафта олдин ўлдирилгани таҳмин қилинмоқда. Оммавий қатлиом ким томонидан ва нима учун уюштирилгани, жасадларнинг шахси ҳозирча аниқлангани йўқ.


АЁЛЛАР МАНФААТИ ҲИМОЯДА – Сирдарё вилояти касаба уюшмалари ташкилотлари бирлашмаси Кенгаши\n06/01/2021 08/01/2021 sirdaryo\nЖамиятимизда аёллар касб танлаши, эркин меҳнат фаолияти олиб бориши учун имкониятлар етарлича. Бир қарашда аёллар эркин меҳнат қилаётгандек. Лекин айрим раҳбарлар томонидан уларни ишга олишда, лавозим беришда айнан аёл, бўлажак она, ёки фарзанди борлиги учун “омадлари чопмайди”. Гулистон шаҳрилик Татьяна Алишева билан юз берган ҳолат ҳам шунга ўхшаш.\nБола парвариши таътилидан ишга қайтиш истагини билдирган ходимага раҳбар томонидан тўсқинлик қилинган. Шунда меҳнат муносабатларини расмийлаштиришда амалий ёрдам сўраб вилоят касаба уюшмалари ташкилотлари бирлашмаси номига ариза киритишга мажбур бўлди. Мурожаат кўриб чиқиш натижасида қаноатлантирилиб Татьяна ўз иши – шаҳар тиббиёт бирлашмасида ишини давом эттирадиган бўлди.\nХабарингиз бор, Ўзбекистон касаба уюшмалари Федерацияси меҳнат инспекциясининг Сирдарё вилояти бўйича меҳнат ҳуқуқ инспектори 2020 йилнинг 1 июнидан фаолият бошлаган. Демак, шу кунга қадар 40 та ариза келиб тушган. Уларнинг барчаси ўз вақтида кўриб чиқилган. Улардан 24 нафарининг ҳуқуқлари тикланган бўлиб, жами ходимлар фойдасига 46 миллион 106 минг сўм ундиришга эришилган. 10 маротаба оммавий ахборот воситаларида чиқишлар қилинган.\nШу билан биргаликда Янги йил арафасида Ўзбекистон Республикаси Президентининг мурожаатномасини ҳамда қонунчиликдаги ўзгаришлар борасида ташкилот, корхона ва муассасаларда режа-жадвал ишлаб чиқилди. Ушбу режа асосида жойларда ишчи ходимларга тарғибот ишлари олиб борилиши ташкиллаштирилмоқда.\nЎзбекистон касаба уюшмаси Федерацияси\nбўйича меҳнат ҳуқуқ инспектори Ш.Умаралиева\n← УНГА ШУНДАЙ ТАЪРИФ БЕРИШАДИ: “EHTIROM”ГА МУНОСИБ ИНСОН\nЙИЛЛИК САРҲИСОБ →


26.07.21 17:44\tmsk\nБМТнинг Афғонистондаги миссияси сайти жадвали\nЧет эл қўшинларининг Афғонистонни тарк этиши ва «Толибон» (Россия ва қатор давлатларда тақиқланган ташкилот) жангариларининг ҳужумлари оқибатида тинч аҳоли ўртасида қурбонлар сони рекорд даражада кўпайган. 26 июль куни БМТнинг Афғонистондаги миссияси эълон қилган докладда маша шу ҳақда гап боради.\nҲужжатда жорий йилнинг олти ойи мобайнида 1659 нафар тинч аҳоли вакили ўлдирилгани ва 3254 та одам жароҳатлангани келтирилади. Бу кўрсатгич 2020 йилга нисбатан 47 фоизга кўп бўлган.\nДокладга кўра, май ва июнда бундан олдинги тўрт ой ичида ўлган одамлар сони миқдорида фуқаролар ҳалок бўлган. Эслатиб ўтамиз, 1 майдан АҚШ ва унинг иттифоқчилари ҳарбий қўшинларини мамлакатдан олиб чиқа бошладилар ва шу даврдан бошлаб толиблар кўплаб провинцияларда кенг кўламли ҳужумларини фаоллаштирганлар. Жумладан, жангарилар Афғонистоннинг Туркманистон, Ўзбекистон ва Тожикистон билан чегарадош худудларини ўз назоратига олдилар.\nМай ва июнь ойида фуқаролар орасида 783 та одам ўлган ва 1609 нафар афғон яраланган. Бу 2009 йилдан бошлаб БМТнинг Афғонистонда мунтазам қайд ишларини олиб боришидаги энг юқори кўрсатгич саналади.\n2021 йил январь ойидан апрелга қадар жанговор ҳаракатлар туфайли 876 та одамнинг ўлгани, 1915 нафар инсоннинг жароҳат олгани қайд этилган.\n«Мен толиблар ва Афғонистон етакчиларидан жанговор ҳаракатлар оддий ҳалққа нақадар катта талофат етказаётганига эътибор қаратишларини ўтиниб сўрайман. Докладда агар кучайиб бораётган зўровонликларнинг олди олинмаса, фуқаролар орасида қурбонларнинг сони ортиб бориши аниқ кўрсатилган», — дейди БМТ Бош котибининг Афғонистон бўйича махсус вакили Дебора Лайонс хоним.\nДокладда 2021 йил биринчи ярим йилликда ўлган одамларнинг деярли тенг ярми аёллар ва болалар экани ўкинч билан тилга олинади. БМТ маълумотларига кўра, қурбонларнинг 32 фоизи болалар, 14 фоизи аёллардан иборат.\n«Ҳукуматга қарши кучлар тинч ахоли вакилларидан иборат қурбонларнинг 64 фоизига жавобгар: 39% — толиблар, деярли тўққиз фоизига — ИШИД (Россия ва қотор мамлакатларда тақиқланган ташкилот) ва 16% — ноаниқ гуруҳлар», — дейилади докладда.\n«Ҳукуматга тарафдор кучлар тинч аҳоли ўртасидаги қўрбонларнинг 25 фоизига жавобгар: 23% — Афғонистон миллий хавфсизлик кучлари ва икки фоиз — ҳукуматни қўллаб-қувватловчи ҳарбий гуруҳлар», — деб таъкидланган докладда.\nТинч аҳоли ўртасидаги қўрбонларнинг 11 фоизи қай бир томон жавобгар эканини аниқлаш имконсиз бўлган ҳолатда қайд этилган: қарама-қарши отишмалар, қўлбола портлатувчи мосламалар, эски портламай қолган бомбалар портлашуви ва шунга ўхшаш инцидентлар шулар жумласидандир.\nБундан ташқари, БМТ миссияси «ҳозирги жанговор ҳаракатлар ва улар натижасида ўлим хабарларининг кўпайиб бориши, зўровонликларнинг кучайиши, жамоаларнинг таъкиб этилиши ва дискриминацияга учраётгани»дан хавотирда эканини маълум қилади.\n25 июль куни АҚШ армияси Марказий қўмондонлик қўмондони генерал Кеннет Маккензи Афғонистон хавфсизлик кучларини қўллаб-қувватлаш мақсадида америка авиацияси толибларга зарбалар беришни давом эттиришини маълум қилди. «Кейинги кунлар Қўшма Штатлари афғон ҳукумати кучларига мадад бериш мақсадида ҳаводан бериладиган зарбаларини кўчайтирди, агар толиблар ҳужумларини давом эттирсалар, у ҳолда кейинги ҳафталар давомида ҳам бундай кўмагимизни давом эттирамиз», — деди генерал Қобулдаги чиқишида.\nЎз навбатида «Толибон» делегацияси ва Афғонистон ҳукумати вакиллари Доҳада яна музокаралар ўтказиш ниятида эканини маълум қилдилар. Учрашувнинг аниқ санаси кўрсатилмаган. Бундан олдинги музокаралар 16-18 июлда бўлиб ўтди.


«Жабҳат ан-Нусра» Идлиб бўйича келишувга халақит бермоқда\nСурияда «Жабҳат ан-Нусра» террорчилик гуруҳи Идлиб вилояти бўйича келишувни бажаришга халақит бермоқда. Бу ҳақда Саудия Арабистонининг Иорданиядаги элчиси Ҳолид бин Туркий Ал Сауд маълум қилди, деб ёзади «РИА Новости».\nСентябрь ойида Россия президенти Владимир Путин ва Туркия президенти Ражаб Тоййиб Эрдўғон Идлиб вилоятида 15 октябрга қадар қуролсизлантирилган ҳудудни ташкил этишга келишган эди.\n«Ҳозирда ‘ан-Нусра’ Идлибда бўлиб, Идлиб келишувига халал бермоқда. Келишув суриялик биродарларнинг ҳаёти ва мол-мулкини сақлаб қолиши ва улар террорчилик ташкилоти гаровга олган кишиларга айланмаслигига умид қиламиз», — дейди Саудия элчиси.\nУнинг сўзларига қараганда, гуруҳни Қатар ва аллақандай «Арабистонга алоқаси бўлмаган мамлакат» қўллаб-қувватламоқда.\nКиритилди: 06:18 12.10.2018. Ўқилди: 391 марта. Фикрлар сони: 0 та.\n(18+) “Пул бермагани учун шу ишни қилдим”\nМиллиардер 400 нафар битирувчининг «контракт»ини тўлаб...


03 декабр 2021, Тошкент вақти: 00:52\n“The Associated Press” агентлигининг хабар беришича, Хитой коронавируснинг дельта варианти тарқалишини чеклашда қийинчиликларга дуч келмоқда.\nВируснинг ушбу юқумли штамми Америка Қўшма Штатлари, Австралия ва бошқа мамлакатлар ҳукуматларини карантин чекловларини қайта жорий қилишга мажбурлади.\nХитойда ҳукмрон Коммунистик партия ўтган йили вирус тарқалишини чеклаш учун кўрилган кескин чораларни яна ишга солди. Коронавирус илк бор аниқланган Ухань шаҳрида коронавируснинг дельта варианти тарқалар экан, шаҳарга кириш тақиқланди, учоқ ва поезд қатнови бекор қилинди, шаҳарнинг айрим ҳудудларда оммавий тестлаш бошланди.\nХитой ҳар бир вирус юқтирган шахсни изоляция қилиш ҳамда вирус ташқаридан кириб келишини чеклаш орқали вирус тарқалиши олдини олишга муваффақ бўлиб келади. Аммо жорий қилинган кескин чекловлар миллионлаб хитойликни даромад манбасидан маҳрум қилди. Шу сабабдан танқидчилар Хитой ҳукумати иқтисодиёт ва жамиятни қайта-қайта ёпиш ўрнига вирусни бошқа йўл билан бошқариши кераклигини айтишмоқда.\nШанхайлик шифокор Чжан Венхонг ижтимоий тармоқларда Хитойнинг стратегияси ўзгариши мумкинлиги ҳақида ёзди. Шифокор давом этаётган эпидемияни халқ учун синов деб атади.\n“Дунё бу вирус билан бирга яшашни ўрганиши керак”, деб ёзди Чжан.\nШифокорнинг Хитойда оммалашган “Sina Weibo” платформасида 3 миллион обуначиси бор.\nКейинги йилнинг февралида минглаб спортчи, мухбир ва бошқалар Пекинга Қишки Олимпиада ўйинларига боради. Шунингдек, 2022 йил охирида ҳукмрон партия раҳбариятида ўзгаришлар содир бўлиши кутилмоқда. Шунинг учун Хитой раҳбарлари мамлакат иқтисодиёти мустаҳкам бўлишини хоҳлайдилар.\nЎтган йили Хитой ўз иқтисодиётининг кўп қисмини ёпди ва 60 миллион нафар шаҳар аҳолисини деярли бутунлай изоляция қилди. Кўплаб ҳукуматлар Хитойнинг ушбу стратегиясига тақлид қилди. Чекловлар Хитойда сўнгги 50 йилда кузатилмаган иқтисодий қисқаришга сабаб бўлди, аммо 2020 йил март ойида бизнес ва ички саёҳат қайта йўлга қўйилди.\nЯнги инфекциялар жаҳон молиявий бозорини ларзага келтирди, чунки улар Пекин кўраётган кескин чоралар ишлаб чиқариш ва таъминот занжирларини издан чиқаришидан хавотирда. Шанхай, Токио ва Ҳонконгдаги асосий фонд индекслари сешанба куни пастлади, лекин пайшанба куни яна кўтарила бошлади.\nЙель жамоат саломатлиги мактабининг соғлиқни сақлаш бўйича иқтисодчиси Ши Чен Хитой эмлашни жадаллатиш ҳамда вирусни юқтирганларни тезда даволаш орқали инфекция тарқалишини чеклаши кераклигини айтди. Унинг сўзларига кўра, мамлакат барча вакциналардан фойдаланиши керак, шу жумладан, Германиянинг “BioNTech” компанияси томонидан ишлаб чиқарилган вакцинадан.\n“Хитойнинг барча ҳудудларини ёпиб қўйганингизда ҳам, бари бир одамлар ўлиши мумкин. Очлик ёки ишсизлик туфайли янада кўпроқ одам ўлиши мумкин”, деди у.\nАммо Пекиннинг ўз тактикасидан воз кечиш нияти йўқ.\nМиллий соғлиқни сақлаш комиссияси қошидаги Касалликларни назорат қилиш бюроси ходими шанба куни ўтказилган матбуот анжуманида касалликни назорат қилиш “янада тезроқ ва қатъийроқ бўлиши керак”, деди.\nСоғлиқни сақлаш расмийларига кўра, Хитойда вирус 10 июль куни Шанхай шимоли-ғарбидаги Нанкин шаҳрида Россиядан келган самолётни тозалаган аэропорт ходимларидан тарқала бошлаган.\nБаъзи саёҳатчилар Нанкин орқали Хэнань провинциясидаги Чжанцзяцзе округига учиб борган, натижада шаҳар вирус ўчоғига айланган. Орадан кўп ўтмай, вирус Пекинга ва 10 дан ортиқ вилоятдаги бошқа шаҳарларга етиб борган.\nСешанба куни Чжанцзяцзе ҳокимлиги ҳеч кимга шаҳар округини тарк этишга рухсат берилмаслигини эълон қилди.\nЎтган йили коронавирус биринчи марта аниқланган Ухань ва бошқа шаҳарларда ҳам шундай чора кўрилган эди.\nНанкин ва Янчжоу шаҳарларига рейслар тўхтатилди. Шунингдек, ушбу икки шаҳар ҳамда яна 21 та шаҳардан Пекинга поезд қатнови бекор қилинди. Цзянсу провинциясида ҳайдовчиларни текшириш учун автомагистраль назорат пунктлари ташкил этилди. Ҳукумат Пекин ва жанубий Гуанчжоу провинциясидаги одамларни иложи борича саёҳат қилмасликка чақирди.\nЯнчжоудаги репетиторлик маркази ўқувчиси коронавирус юқтиргани аниқланган. Марказда таҳсил олаётган университет талабасининг сўзларига кўра, шаҳарнинг баъзи ҳудудлари карантинга олинган.\nХаридорлар карантин жорий қилинишидан хавотир олиб, одатдагидан кўпроқ савдо қила бошлагани учун дўконларда тухум ва бошқа озиқ-овқат маҳсулотлари тақчиллиги юзага келган. Талаба ҳукумат хонадонларга гуруч тарқатаётганини айтди.\n“Сабзавотлар нархи ошди. Бу мен учун ҳеч нарса эмас, аммо ҳаёти унчалик яхши бўлмаган ва даромади бўлмаган оилалар учун бу катта муаммо”, деди у.\nИюль ойининг ўрталаридан бери Хитойда умумий ҳисобда 1 142 та вирус юқтириш ҳолати кузатилган. Бу Ҳиндистон ёки АҚШда қайд этилган ўн минглаб ҳолатларга нисбатан анча оздир. Аммо Хитойда февраль ойининг бошидан бери ўлим қайд этилгани йўқ ва янги эпидемия мамлакат раҳбарларини ташвишлантирмоқда.\n“The Global Times” газетасида вирусининг дельта варианти мамлакат қўлга киритган ғалабага таҳдид солаётгани эътироф этилди.\nХитойда бугунга қадар 93 мингга яқин вирус юқтириш ҳолати қайд этилган. Вирусга чалинганларнинг 4 636 таси ўлган.\nНанкинда вирус юқтирганларнинг кўпчилиги эмланган бўлган ва камдан-кам ҳолларда уларда касаллик оғир кечган. Бу ҳақда Шанхай жануби-шарқий университети шифохонаси бош шифокори “The Paper” нашрига берган интервьюсида айтди.\nУнинг сўзларига кўра, бу нарса “вакцина кишини ҳимоя қилишини” кўрсатади. Аммо Хитойда ишлаб чиқарилган вакциналар бошқа вакциналарга қараганда самарасизроқ экани ҳақида хавотирлар мавжуд.\nРасмийлар Нанкин аэропорти раҳбарлари ва маҳаллий амалдорларни хавфсизлик қоидаларини бажармаганликда ва 10 кун давомида инфекцияни аниқламаганликда айблади.\nПолиция маълумотига кўра, вирусни Нанкиндан Янчжоуга олиб боришда гумонланаётган 64 ёшли аёл сешанба куни касаллик тарқалиши олдини олишга тўсқинлик қилганликда айбланиб, ҳибсга олинган.\nХабарларга кўра, Нанкин аэропортининг янги халқаро терминали ходимлари маҳаллий парвозлар терминалидаги ҳамкасблари билан кўришиб, суҳбатлашган. Россиядан келган рейс ёмон об-ҳаво туфайли Шанхайдан Нанкинга йўналтирилган бўлган.\nШанхайдаги аэропортда хавфсизлик чоралари кучлироқ экани айтилмоқда. Шундай бўлса-да, 9,3 миллион аҳолига эга Нанкин ҳам йирик шаҳар бўлиб, шаҳар кичик шаҳарларга қараганда кўпроқ ресурсга эга.\nИқтисодчи Чен Хитой эмлаш даражаси юқори бўлган ва соғлиқни сақлаш хизмати кучлироқ бўлган ҳудудларда “вирус мавжуд бўлишига йўл қўйишни” ўрганиши кераклигини айтди. Унинг сўзларига кўра, баъзи ҳудудларда вояга етганларнинг камида 80 фоизи эмланган.


Арсен Венгер: Иккинчи таймда биз рақибга нисбатан ўта бешафқат бўлдик » Скачать музыку бесплатно новинки музыки 2016-2017\nАрсен Венгер: Иккинчи таймда биз рақибга нисбатан ўта бешафқат бўлдик\nКомментариев: 0 Просмотров: 185 Дата: 14-02-2016, 22:01 «Арсенал» жамоаси бош мураббийи Арсен Венгер АПЛнинг 26 турида «Лестер» устидан қозонилган ўта муҳим ғалабадан кейин журналистларга интервью берди. «Барча томондан қараганда ҳам биз бугун яхши ўйнадик. Куч, энергия ва кучни тўғри тақсимлаш - бунинг барчаси бугун тўғри амалга оширилди. «Лестер» ўйин давомида ҳимояда ҳаракатланди. Лекин биринчи таймида дарвозамизга белгиланган 11 метрлик жарима зарбаси биз учун яхши бўлмади. Ўша вазиятда аввал Ўзилни йиқитишганди ва ҳакам ҳуштак чалмагач, ўйинни давом эттиришди. Пенальти белгиланиши ҳам шубҳали бўлди, бу вазиятнинг такрорини кўриб чиқиш керак. Пенальтидан гол ўтказиб юборганимиздан кейин иккинчи таймга шогирдлари катта иштиёқ билан, рақибни янчиб ташлаш учун тушишди. Яна кўпроқ гол уришимиз керак эди. Биз бу ўйинни ютқазсак, «Лестер»дан 8 очко ортда қолиб кетишимиз мумкин эди. 2 очколик ва 8 очколик фарқ орасида фарқ бор. Январда бизда нохуш серия бўлди. Кетма-кет 4та ўйинда ғалаба қозона олмадик. Лекин энди бу тушкунликдан чиқиб кетдик ва кетма-кет 2 ўйинда ғалаба қилдик. Чемпионлик учун курашни давом эттирамиз. Олдимиздаги йўл узоқ, биз ҳали яна катта жамоаларга қарши муҳим ўйинларда майдонга тушишимиз керак», – дейди Венгер. - деб хабар бермоқда Stadion.uz нашри.


Бош саҳифа – Страница 3 – Go and See\n8 март – Халқаро хотин-қизлар куни ҳақида ҳамма билади. Аммо сайёрамизда аёллар туни ҳам нишонланишини кўпчилик билмаса керак. У 8-май куни Норвегияда бўлиб ўтади. Тарихда муҳим роль ўйнаган аёллар кечаси 2006 йилда Норвегиянинг Берген шаҳрида феминистлар томонидан илгари сурилган. Ушбу тадбирни уюштиришдан кўзланган асосий мақсад эркаклар ва аёллар учун тенг…\nЛОНДОН “ТАШРИФ ҚОҒОЗЛАРИ”\nАнглияликлар табиатан жуда хушмуомала, шу билан бирга совуққонлиги билан танилган. Оилапарвар, томорқа ва жониворларни севувчи халқ. Ҳар бир хонадонда деворга соат ва оилавий фотосуратлар жамланмасини осиб қўйиш одат тусига кирган. Хўш, Лондоннинг сиз билган ва билмаган “ташриф қоғозлари” нималар экан? Лондонга бирга саёҳат қиламиз. Лондон деганда, кўпчилигимизнинг кўз ўнгимизга…\nTashkent City – Тошкент шаҳрининг марказида қурилаётган замонавий шаҳарча. Уни “шаҳар ичидаги шаҳар” дея эътироф этишмоқда. Бу бежизмас. Ростдан ҳам бир шаҳарда яшаш учун неки зарур бўлса: ишхона, уй, сайлгоҳ, уй – ҳаммаси 80 гектарли ҳудудда мужассам бўлиши кўзда тутилган. Tashkent Cityда ана шундай ишбилармонлик марказлари, офислар, турар жойлар, парклар,…\nХитойнинг шарқий Шандун провинциясида жойлашган Циндао кўприги кўрфаз устидан ўтган. Кўприк Т ҳарфи шаклидадир, яъни қирғоқнинг уч нуқтасини туташтиради. Бу кўприк Циндао ва Хуангдао шаҳарлари орасидаги масофани қисқартириш мақсадида 2011 йилнинг 30 июнида қуриб битказилган. Кўприкнинг узунлиги 42,5 км. Бу борада Ер юзида унга етадиган кўприк ҳали қурилмади. Циндао сув…\nОби Замзам – Макка шаҳридаги Масжидул-Ҳарам саҳнидаги муқаддас булоқ. Замзам Қуръони каримда ҳам тилга олинган. У билан юз-қўлларни ювиш, ичиш ҳаж ва умра амалларини бажаришнинг белгиси ва савобли иш ҳисобланади. Муқаддас булоқ Каъба ёнида бўлиб, ҳозирги вақтда пастда – алоҳида ва махсус жойга ўтказилган етти юз ўттиз учта сув жўмраклари…


Россия сув ости кемасидан йўлланган ракета Сурияда ИШИДнинг иккита объектини нишонга урди\n10:10 / 09.12.2015\nРоссия мудофаа вазири Сергей Шойгу ИШИД жангариларининг Суриянинг Раққа шаҳридаги иккита йирик пункти Ўрта Ер денгизидаги “Ростов-на-Дону” сув ости кемасидан йўлланган зарбалар билан йўқ қилинди, деб айтди. Бу ҳақда РИА “Новости” ахборот агентлиги хабар бермоқда.\n“Оқибатда авиация ҳам, сув ости флоти ҳам муваффақиятли зарбаларни амалга оширди, барча нишонлар йўқ қилинди. “Калибр” қанотли ракетаси навбатдаги галда узоқ масофаларга йўллашда ўз самарадорлигини кўрсатди”, деб айтди Сергей Шойгу Владимир Путин билан учрашувда.\n“Биз тўлиқ ишонч билан ўқ-дори омборлари ва миналар тайёрланадиган заводларга ва албатта, нефть инфратузилмасига катта шикаст етказилди, деб айта оламиз”, деб айтди Шойгу.\n«Ангрен-ленд»да ишлаган ошпаз аёл ошпаз эркакнинг қорнига пичоқ урди


Тошкентда Covid-19 билан касалланганларни даволаш учун махсус клиникалар очилди - Anhor\nAnhor Все посты Тошкентда Covid-19 билан касалланганларни даволаш учун махсус клиникалар очилди\nТошкентда Covid-19 билан касалланганларни даволаш учун махсус клиникалар очилди\nИсточник: Минздрав Узбекистана\nТошкент шаҳрининг 11 та туманида коронавирусга чалинган беморлар учун ихтисослашган кеча-кундуз ишлайдиган поликлиникалар ташкил этилди, бу ҳақда Соғлиқни сақлаш вазирлиги маълумотларига таяниб, Podrobno.uz нашри хабар беради.\nПоликлиникаларда коронавирус инфекциясига шубҳа қилинган беморларга бирламчи тиббий ёрдам кўрсатилади, зарур лаборатория ва инструментал текширувлар ўтказилади, профилактика чоралари ва амбулатория шароитида даволаниш бўйича тавсиялар берилади.\nУшбу поликлиникалар аҳолига кеча-кундуз хизмат кўрсатишга мўлжалланган бўлиб, уларнинг ҳар бирига иккита шифокор ва иккита ўрта бўғин тиббиёт ходимларидан иборат 3 та тиббий гуруҳлар бириктирилган.\nУлар рентген аппаратлари, кислород концентраторлари, импульс оксиметрлари, зарур дори-дармонлар, сарф материаллари, дезинфекцияловчи эритмалар ва реактивлар, шунингдек махсус тиббий воситалар билан жиҳозланган.\n«Пойтахтдаги барча оилавий поликлиникалар ушбу поликлиникалар билан интеграция асосида ишлайди. Коронавирус инфекциясида гумон қилинган ва ушбу инфекция тасдиқлаган шахслар бевосита ушбу махсус клиникаларга мурожаат қилишлари мумкин. Шунингдек, у ерга оилавий поликлиника йўлланмаси ёки “103” тез ёрдам хизмати орқали ҳам боришингиз мумкин “, – дея таъкидланади Соғлиқни сақлаш вазирлиги хабарида.\nАгар шошилинч тиббий ёрдамга мурожаат қилган фуқаронинг шикоятига кўра, унда коронавирус инфекцияси аниқлданган бўлса, беморга у яшайдиган ҳудуддаги ихтисослашган клиникага мурожаат қилиш тавсия этилади.\nАммо, агар унинг аҳволи ва имкониятлари бунга имкон бермаса, беморнинг уй манзили ёзилади ва у ҳақида маълумот ихтисослашган поликлиникага тақдим этилади. Кейин бемор ўша жойга поликлиника учун махсус ажратилган транспорт воситасида олиб борилади ва белгиланган меъёрларга мувофиқ тиббий-санитария ёрдами кўрсатилади.\nИхтисослашган клиникага мурожаат қилган беморлар учун махсус тиббий карта юритилади, унда фуқаронинг ҳолати, текширув ва даволаниш натижалари қайд этилади.\nБеморлар касаллик оғирлиги даражасига кўра бўлинади, аҳволи енгилроқ бўлган фуқароларга уйда даволаниш учун зарур тавсиялар берилади. Агар беморнинг аҳволи оғир бўлса, у ҳолда у шошилинч равишда ихтисослаштирилган касалхонага юборилади, бу ҳақда яшаш жойидаги оилавий поликлиникага хабар берилади.\nХодимларнинг хавфсизлиги – ҳамма нарсадан устун\nБлогердан пул олиш учун Тошкент марказига қарийб 200 киши тўпланди


Архивы МАЪЛУМОТ - tafsilar.info\n04 Avgust 21:30 by Редакция\nТомонидан яратилган махсус веб-сайтида ўзбеклар коррупция фактлари ҳақидаги маълумотларни алмашиши мумкин бўлади Коррупцияга қарши кураш агентлиги махсус веб-сайтни ишга туширди. Белгиланган Интернет-платформадан фойдаланиб, порахўрлик фактларига дуч келган Ўзбекистон фуқаролари ўз мурожаатларини юборишлари мумкин бўлади. Ҳар бир шикоят ваколатли органлар томонидан кўриб чиқилиши керак. Ҳозирда сайт синовдан ўтказилмоқда. Аввалроқ, Ўзбекистонда коррупция жиноятларида айбдор деб топилган шахсларнинг\n29 Iyun 21:48 by Редакция\nМинск Ryanair самолётининг рейс ёзувчисидан декодланган маълумотларни нашр этишдан бош тортиш билан рози эмас. Белорусия авиация маъмурлари, агар Халқаро фуқаро авиацияси ташкилоти (ICAO ) Ирландиянинг Ryanair авиакомпаниясининг самолётлари бортидаги ташувчилар маълумотларининг паролини очишни эълон қилса, у ҳолда Белоруссия ҳаракатларининг ноқонунийлиги ҳақидаги барча ёлғон далиллар йуқолади. Бу ҳақда сешанба куни транспорт вазирлиги авиация департаменти директори Артём\n13 May 11:02 by Редакция\nБугун, 2021 йил 13-май, пайшанба куни Ўзбекистоннинг тоғ олди ва тоғли ҳудудларида тошқин хавфи сақланиб қолмоқда. Ўзбекистонда бироз булутли, ёғингарчилик бўлмайди. Шарқдан 7-12 м/с тезликда шамол эсади, айрим жойларда 15-20 м/с гача кучайиши мумкин. Ҳарорат 28-33°. Тошкентда бироз булутли, ёғингарчилик бўлмайди. Шарқий шамол 3-8 м/с. Ҳарорат 28-30°. Республикамизнинг тоғли ҳудудларида у кичик, жойларда қисман булутли,\n01 Aprel 15:15 by Редакция\nЎзбекистонда, об-ҳаво маълумотларига кўра, булутли об-ҳаво кутилмоқда. Ўзгидрометнинг хабар беришича, эртага, 2 апрел куни ҳавонинг кундузги ўртача ҳарорати +12…+17 даража, кечаси 0….-2 даража илиқ бўлади. Шамол тезлиги 3-8 м/с га этади. Тоғли ҳудудларда шамол тезлиги 17-22 м/с гача кучаяди. Кечаси ҳарорат -8 даражагача пасаяди. Ёғингарчилик кутилмайди.


Қозоғистонда диний идоранинг “уруғлантириш”ни зинога тенглаштирган фатвоси норозилик уйғотмоқда\nҚозоғистон Мусулмонлар диний бошқармаси экстракорпорал уруғлантириш (ЭКО) учун бир оиланинг бошқа эркак манийсидан фойдаланиши зино эканига оид фатво чиқарди. Бошқарманинг бу позициясини айрим экспертлар одамларнинг шахсий ҳаётига аралашиш ўлароқ баҳоламоқдалар.\n“Аман-саулиқ” жамоатчилик ташкилоти президенти Бахит Туменова Қозоғистон Мусулмонлар диний бошқармасининг (ҚМДБ) сунъий уруғлантириш учун бир оиладаги эр ва хотинга тегишли бўлмаган маний ва тухумҳужайрадан фойдаланишни тақиқлашга оид яқинда чиқарган фатвосини танқид қилди.\n- Қозоғистон дунёвий давлатдир. Улар томонидан чиқарилган фатво давлат қонуни бўлиб ҳисобланмайди. Мамлакатда сунъий уруғлантириш тўғрисида давлат қонунлари бор. Қонунга мувофиқ, агар эр-хотин розилик берса, бунга ҳеч ким тўсқинлик қилолмайди. Ниҳоят, бу инсоннинг шахсий ҳуқуқларига дахл қилишдир, - дейди Бахит Туменова.\nҚМДБнинг сунъий уруғлантиришга оид фатвоси шу йилнинг 27-29 октябрида бўлиб ўтган Уламолар кенгаши мажлисида чиқарилганди.\nҚМДБ сайтида чоп қилинмиш фатвода қуйидагилар қайд этилган: “Агар сунъий уруғлантириш учун эрнинг манийси ва хотиннинг тухумҳужайрасидан фойдаланилса ва бу аёл бачадонига жойлаштирилса, бу йўсинга шариатда рухсат берилган. Бошқа йўсинларда Ислом дини учун номақбул йўллардан фойдаланилгани учун булар “зино” бўлиб ҳисобланади ва бу шариатга зиддир”.\nҚМДБнинг Шариат ва фатволар бўлими ходими Медет Қурмашули фатво сўнгги пайтларда Қозоғистонда сунъий уруғлантириш кенг тарқалгани туфайли қабул қилинганини айтади.\n- Бизнинг фатволар бўлимига сунъий уруғлантириш бўйича жуда кўп мурожаатномалар келаяпти. Яқинда бизга бир эр-хотин келди. Уларнинг айтишича, эр бепушт экан. Шунинг учун улар бизга: “Уруғлантириш учун бошқа эркакнинг манийсидан фойдаланиш мумкинми?” деган савол билан мурожаат қилдилар. Ҳозир бу кенг тарқалган муаммодир, - деди Медет Қурмашули Озодликнинг қозоқ хизматига берган суҳбатида.\nҚМДБ вакили уруғлантириш учун бир оила тарафидан бошқа эркакнинг манийсидан фойдаланишини “аҳлоқ нуқтаи назаридан ҳам тўғри эмас”, деб ҳисоблайди.\nБегона эркакдан уруғланишни истаганлар кўп эмас\n1995 йили экстракорпорал уруғлантириш (ЭКО) бўйича Қозоғистонда илк лабораторияни очган репродуктолог ва эмбриолог олима Салтанат Байқўшқарова уруғлантиришда бошқа эркак манийсидан фойдаланишни истаган эр-хотинлар сони кўп эмаслигини айтади.\n- Бизнинг марказга мурожаат қилаётган мижоз аёлларнинг 97-98 фоизи ўз эрлари манийсидан уруғлантирилади. Ҳозир бунақа хизмат кўрсатиш имконияти бор. Бошқа 2-3 фоиз мижознинг эса донорлар манийсидан фойдаланишига тўғри келяпти. Бироқ бу масалани оила ўзи ҳал қилади, - дейди Салтанат Байқўшқарова.\nМаълумотларга кўра, ҳозир Қозоғистонда сунъий уруғлантириш (ЭКО) билан шуғулланувчи ўнга яқин марказ фаолият кўрсатаётган бўлиб, улардан еттитаси хусусий марказлардир. Сунъий уруғлантириш хизматидан фойдаланиш учун мурожаат қилаётган оилалар давлат квотаси бўйича бепул тиббий ёрдам олишлари мумкин. Пулли марказларда бу хизмат учун 180 минг тангадан 340 минг тангагача (тақрибан 600 доллардан 1100 долларгача) пул тўлаш лозим.


«Ўзбекнефтгаз» раҳбари бензин нархи ниманинг ҳисобига пасайишини айтди - Zamin.uz\n14:12 / 17.12.2018\n«Ўзбекнефтгаз» раҳбари бензин нархи ниманинг ҳисобига пасайишини айтди\n«Ўзбекнефтгаз» бошқарув раиси Баҳром Ашрафхонов Uzbekistan GTL заводи қурилиши бўйича молиявий ҳужжатларни имзолаш маросимида нималар ҳисобига мамлакатда бензин нархи тушиши ва унинг танқислиги бартараф этилиши ҳақида сўзлаб берди, дея хабар берди «Daryo.uz»\nАввалроқ, Қашқадарё вилоятида GTL заводи ишга туширлиши ҳақида Ўзбекистон президенти объект қурилишини кўздан кечирган чоғида маълум қилганди.\n«Бугунги кунда Ўзбекистонда Бухоро ва Фарғонада иккита нефтни қайта ишлаш заводлари мавжуд. Улар хом ашё билан ишлайди — бу Ўзбекистонда қазиб олинадиган нефть ва етмаган қисми импорт маҳсулотлар», — дейди Ашрафхонов.\nУнинг сўзларига кўра, Uzbekistan GTL синтетик суюқ ёқилғи ишлаб чиқарувчи завод ишга тушганидан сўнг мамлакатда авиакеросин ва дизел ёқилғиси ишлаб чиқарила бошланади, бу эса ушбу турдаги маҳсулотлар импортини амалга оширмаслик имконини беради.\n«Натижада биз авиакеросин ва дизел ишлаб чиқариш учун импорт қилинаётган нефтни бензин ишлаб чиқариш учун сарфлашимиз мумкин. Бу албатта бензин таннархи ва нефть маҳсулотлари нархи тушишига олиб келади», — дейди у.\nЭслатиб ўтамиз, 15 декабрь куни Тошкентда синтетик суюқ ёқилғи ишлаб чиқариладиган Uzbekistan GTL заводини қурилиши бўйича қиймати 2,3 миллиард АҚШ долларга тенг молиявий ҳужжатларни имзолаш маросими бўлиб ўтди.\nЛойиҳанинг умумий қиймати 3,6 миллиард АҚШ долларга тенг. Ушбу лойиҳани амалга ошириш натижасида 3,6 миллиард кубометр газ, 1,5 миллиона тонна «Евро-5» стандартларига жавоб берадиган синтетик суюқ ёқилғи, жумладан, 311 минг тонна авиакеросин, 743 минг тонна дизел ёқилғиси, 431 минг тонна нафт ва 53 минг тонна сиқилган газ қайта ишлаб чиқарилади.\nЗавод 2020 йилда ишга туширилади. У ҳар йили 1,5 миллион тоннадан ортиқ 1 миллиард АҚШ долларлик нефть маҳсулотлари импорти ўрнини босишини таъминлайди. “Замин” янгиликларини “Инстаграм”да кузатиб боринг\nЯнгиликлар » Иқтисодиёт » «Ўзбекнефтгаз» раҳбари бензин нархи ниманинг ҳисобига пасайишини айтди


Toshkent islom universiteti - Ибодат моҳияти\nҚуръони карим таълимотига мувофиқ инсон Аллоҳ таолога ибодат қилиши учун яратилган. “Мен жин ва инсни фақат Ўзимга ибодат қилишлари учунгина яратдим” Зориёт сураси 56-оят. Оятдан маълумки, ибодат инсоннинг вужудга келишига сабаб бўлгани учун бу масалага жиддий эътибор қаратиш керак.\nБугунги кунда ибодат бир мунча торроқ доира ичидаги тушунчага айланиб қолмоқда, кўпчилик мусулмонлар ибодатни – намоз, рўза, закот ва ҳаж амалларидангина иборат деб тушунадиган бўлиб қолишган. Бу амалларнинг ибодат эканлигига шубҳа йўқ, аммо бу амалларнинг ўзидан кейин тақозо этадиган бошқа бир неча амаллар билангина мукаммал бўлиши унутилмоқда.\nПайғамбар алайҳиссалом ҳадисларидан бирида: “...Эй оламлар Илоҳи ўқиган намозимиз билан юзимизга урмагин” деб дуо қилганлар. Шунингдек бу каби хавотирли маълумотлар рўза, закот ва ҳаж амаллари ҳақида ҳам мавжуд: “Баъзи рўзадорлар борки, уларнинг тутган рўзаларидан очлик ва чанқоқликдан бошқа ҳеч нарса йўқдир”, демак бу каби ибодатлар соҳибига нажот ёки фалокат келтирадиган бошқа омилларга боғлиқ экани айни ҳақиқатдир.\nПайғамбар алайҳиссалом дедилар: “Ислом беш нарса устига барпо қилинган: Аллоҳдан ўзга илоҳ йўқ ва Муҳаммад Аллоҳнинг элчиси деб гувоҳлик бериш, намозни қоим қилиш, закотни адо этиш, байтуллоҳни ҳаж қилиш ва рамазон рўзасини тутиш устига қурилган” (Бухорий ривояти). Ҳадиси шарифнинг жумлаларига эътибор қаратилса, хозирги кунда ислом деб қаралаётган намоз, рўза, закот, ҳаж амаллари ислом дейилмаяпти балки исломнинг асоси, пойдевори дейилмоқда, ислом мазкур ибодатлар устига қурилган деб тушунирилмоқда. Бу амалларнинг устига қуриладиган ислом нима? Демак ислом комил бўлишлиги учун нафақат юқорида зикр қилинган амаллар, балки уни комил қилувчи қўшимча амалларни ҳам ўз ичига олар эканда.\nКомил ибодат тушунчаси муътабар уламолар наздида иккига - шаръий ва таъомулий (ижтимоий ҳаётдаги xатти-ҳаракатлар) қисмларига бўлинади. Юқорида санаб ўтилган ибодатлар, яъни исломнинг беш аркони шаръий ибодатлар туркумига киради. Уламолар бу икки қисм ибодатнинг баёнида, бир-бирига чанбарчас боғлиқ ва бири иккинчисисиз комил бўлмайди, деб таъриф берганлар. Таъбир жоиз бўлса, пойдевор ва бино бири иккинчисисиз комил бўлмаганидек, бу икки қисм ибодат ҳам бир-бирисиз комил бўлмайди. Бу масалада ислом манбаларини синчиклаб қаралса, жуда кўплаб далилларни учратиш мумкин.\nЖумладан, Жаъфар ибн Аби Толиб Эфиёпия подишоҳи Нажоший ҳузурига кирганда ундан ислом дини қандай дин эканлигини сўрайди. Подишоҳ олдида Жаъфар Пайғамбар алайҳиссаломдан эшитган тарифини сўзлаб беради. Жаъфар ибн Аби Толиб: “Эй подишоҳ! Бизга, Аллоҳ таоло то ўз ичимиздан, омонатдорлигини, тўғрисўзлигини, иффатли ва наслу насаби маълум ва машҳур эканини биладиган бир кишини пайғамбар қилиб юборгунича жоҳилият ҳолатида яшайдиган, буту санамларга ибодат қиладиган, ҳаром-хариш нарсаларни ҳам истеъмол қилаверадиган, фаҳш ва бузуқ ишлардан тортинмайдиган, қариндошчилик ва қўшничилик алоқаларини боғламайдиган, бир қавм эдик, Пайғамбар бизни Аллоҳ таолонинг ўзигагина ибодат қилишимизга, сўзлаганда тўғри сўзлашга, омонатларга ҳиёнат қилмасликка, ваъдага вафодорликка, сийлаи раҳмни боғлашликка ҳамда қўшниларга яхшилик қилишлик каби чиройли хулқлар билан хулқланишга буюрдилар, шунингдек, ҳаром қилинган нарсалардан ва ноҳақ қон тўкишдан қайтардилар” деди. Мазкур ҳадисдан ҳам кўриниб турибдики, исломнинг таърифи учун саналган - тўғри сўзлилик, омонатдорлик, вафодорлик, қўни-қўшничилик, қариндош-уруғчилик ришталарини боғлаш каби ишлар одамларнинг ижтимоий ҳаётидаги соғлом муҳитни вужудга келишга асосий омиллардир.\nБу каби далилларга асосланиб уламолар ислом чиройли ахлоқлар мажмуасидир, деганлар. Имом Бухорий ҳазратларининг “Ал-адаб ал-муфрад” китоблари яхлитлигича фикримиз далилидир. Уламолар: “Имон – бу яхши хулқдир, кимнинг яхши хулқи зиёда бўлса, имони (нинг нури) зиёда бўлибди” деганлар. Шу ўринда яхши хулқ тушунчасига ҳам батафсилроқ баён лозим. Яхши хулқли деганда кишининг бошқа бир одам билан бўладиган муомаласида ширин сўзли, одобли, ўзини камтарона тутиш, ўзгаларга ҳурмат, юриш туриши ва кийиниши масалаларида ахлоқ-одоб нормаларига амал қилиш тушунилади. Бу тушунча тўппа-тўғри, аммо ҳаммаси эмас. Уламоларимиз яхши хулқ тушунчасига қўшимча равишда: ростгўйлик, омонатдорлик, ҳар соҳада содиқлик, вафодорлик, кечиручанлик каби яна бир қанча маънавий сифатларни ҳам санаб ўтганлар.\nТаъомулий ибодатлар одамлар ўртасида бир-бирлари билан бўладиган ўзаро муомолаларда ўз аксини топган ва шаръий ибодатлар устига барпо қилингандир. Ота-оналарнинг фарзандларига, фарзандларнинг ота-оналарига, қайнона-қайноталарнинг келин-куёвларига, келин-куёвларнинг қайнона-қайноталарига, шунингдек, қўни-қўшни, қариндош-уруғларни ўзаро бир-бирларига, ишчилар раҳбарларига, раҳбарлар ишчиларига бўладиган муомалаларини, шунингдек ҳар-бир соҳа вакилларининг ўз соҳаларида қўйилган омонатларга вафо қилишларини ислом дини ибодат даражасига кўтарганини билишлари ва амал қилишлари буюк жамият барпо бўлиши омилларидандир.\nБугун, таъомулий ибодатлар борасида батафсилроқ тўхталиш, унинг ҳусусиятларини, асл моҳиятини очиб бериш ҳамда амалий ҳаётга тадбиқ этиш жуда долзарб масаладир. Зеро ота боболаримиз бу борада бутун дунёга устоз бўлганлар. Олтмиш ёшли бир мўйсафид инсон ўзининг саксондан ошган отасини олдида ҳали ҳам фарзинд эканлигини унутмай, ўзини мустақил ҳисобламайди, бу тарбия ўтмишда ота-боболаримиз таъомулий ибодатларни яхши билиб, уларга амал қилганларининг самарасидир.\nЮқорида санаб ўтилган таъомулий ибодатларнинг қай бирини олиб қарамайлик, комил инсон сифатларидан бири эканига гувоҳ бўламиз. Масалан омонатдорлик сифати билан хулқланишни олиб кўрайлик. Бу сафатнинг ҳам Аллоҳ таолонинг ва бандаларининг ҳаққига тегишли қисмлари бор. Қуронии каримда омонат ҳақида:\n“Албатта, Биз бу омонатларни (яъни шариати Исломийядаги тоат-ибодатларни) осмонларга, ерга ва тоғу тошларга кўндаланг қилган эдик(адо этишни таклиф қилдик), улар уни кўтаришдан бош тортдилар ва ундан қўрқдилар. Инсон эса, уни ўз зиммасига олди. Дарҳақиқат, у (ўзига) зулм қилгувчи ва нодон эди (яъни бу омонатнинг нақадар вазмин юк эканлигини бутун коинот билди ва уни кўтаришга қурби етмаслигини сезди, аммо инсон ўзи билмаган ҳолда ўта мушкул вазифани ўз зиммасига олди)”(Аҳзоб сураси 72-оят.)\nУламоларнинг такидлашларича, шаръий ибодатлар васила (мақсадга олиб борувчи йўл), таомулий ибодатлар эса, мақсаддир.\nМазкур оятдаги омонат шаръий ибодатлар бўлиб, мақсадга олиб борувчи василадир, мақсад эса, инсонларнинг ўзаро ўрталаридаги муомалаларида омонатдор, ваъдаларга вафодор бўлиш каби сифатларни вужудга келишидир. Инсон аввал ўзининг устида қандай омонатлар борлигини яхшилаб билиб олиши керак. Ҳар бир омонатдор одамнинг олдида ота-онаси, фарзандлари, қўни-қўшни, қариндош-уруғлари омонатдир, уларнинг ҳақларини адо этиши керак, шунингдек унинг касби-коридаги масъулиятлари, яшаб турган жамиятидаги фуқоролик бурчлари ҳам омонатдир. У қўйилган омонатларга вафо қилишни Аллоҳ таолога ибодат деб билиш билан бирга, уларга хиёнат қилишни айни осийлик ҳам деб билиши керак. Бу каби хулқлар кишида қанча кўп жам бўлса, унинг имони шунча мукаммал бўлиб бораверади. Зеро Пайғамбар алайҳиссалом: “Дарҳақиқат мен гўзал хулқларни камолотига етказиш учун юборилдим” деб бежиз айтмаганлар.\nBu hafta\t 11276\nBu oy\t 67920\nHammasi bo'lib\t 519645


Олма ва нокнинг Калмараз (Парша)касаллиги – Сизга керак - бизда бор\nОлма ва нокнинг Калмараз (Парша)касаллиги намлик кўп бўлган йилларда, ёзнинг биринчи ярмида кенг тарқалади. Касаллик зарари ҳосил миқдорини камайтирибгина қолмасдан, унинг сифатини ҳам ўзгартиради. Мевалар шакли ўзгариб, ёрилиб кетади. Парша билан зарарланган гул куртаклари тушиб кетади. Касалланган баргларда ҳосил бўлган доғлар ассимиляцион юзани камайтирганлигидан сув буғланиши ёмонлашиб, улар кейинчалик тушиб кетади. Ўсимликларнинг совуққа чидамлилиги ҳам пасайиб кетади.\nЖуда яхши самарага эга ва таркиби Крезоксим-метил (500г/кг) бўлган VISTROBI 50% фунгициди Калмараз (Парша) касаллиги авж олган боғларда қўлланилиб келинмоқда. Боғлар учун сарф меъёри гектарига 0,2-0,3л, бир мавсумда 2 марта пуркаш ишлари олиб борилади ва ҳосилдорлик бошланишига 30-40 кун қолганда ишлов тўхтатилади.\nМуаллиф: Martimax · Published 18/04/2019


Қашқадарёда пиёдани машина уриб кетди - видео - 06.06.2021, Sputnik Ўзбекистон\nҚашқадарёда пиёдани машина уриб кетди - видео\n25 ёшли пиёда чорраҳани белгиланмаган қисмидан кесиб ўтмоқчи бўлган. Натижада уни “Nexia” ҳайдовчиси уриб юборган. 06.06.2021, Sputnik Ўзбекистон\nТОШКЕНТ, 6 июн — Sputnik. Қашқадарё вилояти Қарши шаҳрида йўлнинг белгиланмаган қисмидан кесиб ўтаётган пиёдани автомобиль уриб кетди. Бу ҳақда ЙҲХББ матбуот хизмати хабар қилмоқда.Йўл-транспорт ҳодисаси 30 май куни соат 01:00 ларда шаҳардаги Ислом Каримов ва Насаф кўчалари кесишган чорраҳада рўй берган. “Nexia” ҳайдовчиси Р.Б. белгиланмаган жойдан йўлни кесиб ўтаётган пиёдани уриб юборган.Ҳодиса оқибатида 25 ёшли пиёда Б.О. тан жароҳати билан шифохонага мурожаат қилган.ЙТҲ юзасидан Қарши шаҳар ИИО ФМБ ЙҲХБ суриштирув ҳаракатларини олиб бормоқда.\nйўл ҳаракати хавфсизлиги бош бошқармаси (йҳхбб) , қашқадарё вилояти, қарши, авария, йтҳ\n© Sputnik / Михаил ВоскресенскийПешеход\n25 ёшли пиёда чорраҳани белгиланмаган қисмидан кесиб ўтмоқчи бўлган. Натижада уни “Nexia” ҳайдовчиси уриб юборган.\nТОШКЕНТ, 6 июн — Sputnik. Қашқадарё вилояти Қарши шаҳрида йўлнинг белгиланмаган қисмидан кесиб ўтаётган пиёдани автомобиль уриб кетди. Бу ҳақда ЙҲХББ матбуот хизмати хабар қилмоқда.\nЙўл-транспорт ҳодисаси 30 май куни соат 01:00 ларда шаҳардаги Ислом Каримов ва Насаф кўчалари кесишган чорраҳада рўй берган. “Nexia” ҳайдовчиси Р.Б. белгиланмаган жойдан йўлни кесиб ўтаётган пиёдани уриб юборган.\nҲодиса оқибатида 25 ёшли пиёда Б.О. тан жароҳати билан шифохонага мурожаат қилган.\nЙТҲ юзасидан Қарши шаҳар ИИО ФМБ ЙҲХБ суриштирув ҳаракатларини олиб бормоқда.


Rolls-Royce ўз тарихида биринчи бор йирик буюртма қабул қилди » Ўзбекистон янгиликлари – Zamin.uz\n27 сентябрь 2016, 02:06\nТадбиркор Стивен Хун томонидан буюртма қилинган Rolls-Royce Phantom’нинг 30 автомобили Британиянинг Гудвуд шаҳридаги заводни тарк этди. Марка тарихидаги энг йирик бўлган ушбу буюртма 2017 йилда очилиши режалаштирилган Макаодаги The 13 меҳмонхонасига йўл олган. Бу ҳақда "Кун" хабар бермоқда.\nКоллекция The 13 меҳмонхонаси рангига уйғун равишда, Хун билан ҳамкорликда ишланди. Коллекцияга, шунингдек, олтин аралаштирилган иккита Gold автомобили ҳам кирган. Улар махсус меҳмонларга хизмат кўрсатиш учун сотиб олинган.\nҲар бир автомобилнинг кузови ва 21 дюймли ғилдирак дискасига Stephen Red рангининг туси берилган. Салон интерьерида денгиз дарахтидан фойдаланилган. Жамланмалар панелидаги соат эса Graff маркаси томонидан тайёрланган.\nТеглар: тарихида шаҳридаги бир 2017 ва Салон\nЯнгиликлар » Авто » Rolls-Royce ўз тарихида биринчи бор йирик буюртма қабул қилди\n00:27 Rolls-Royce хитойлик миллиардер учун олтиндан лимузинлар ясаб берди\n15:18 Intel пилотсиз автомобиль лойиҳасига 250 млн доллар ажратади\n21:45 Фото: Трампнинг севимли автомобиллари\n00:01 Rolls-Royce Apparition – тамоман беҳуда автомобиль концепти


Шавкат Мирзиёев Фарғонадаги Ўзбекистон-Корея халқаро университетига ташриф буюрди - Arirang.uz\n– Бизда 1-курсда умумий фанлар ўқитилиб, мактаб дастури қайтарилади, – деди Шавкат Мирзиёев. – Ёшлар бир йил умрини йўқотиб, қизиқиши сўниб ҳам қолади. Ривожланган давлатларда бундай эмас, биринчи йилдан мутахассислик фанларига ўтиб, амалиётга муҳим ўрин берилади. Натижадаги фарқни ҳаёт кўрсатиб турибди.\nЮртимиздаги Кореа олий ўқув юртлари


Расул Кушербаев: Олий таълим масъуллари ёшларнинг дардини тушунмайдиган, «ҳиссиз» кишилар эканлиги ойдинлашмоқда | huquqburch.uz\nРасул Кушербаев: Олий таълим масъуллари ёшларнинг дардини тушунмайдиган, «ҳиссиз» кишилар эканлиги ойдинлашмоқда\nОлий Мажлис Қонунчилик палатаси депутати Расул Кушербаев олий таълим тизимида жорий этилган айрим янги тартибларни қоралади.\n«Жорий йил талаба ёшлар учун ҳақиқий синов даври бўлди. Тўлов контракт миқдорининг ваъдадан кўра кўпроқ оширилиши, стипендиянинг баҳолар кесимида эмас, бир хил 400 минг сўм миқдорида белгиланиши бўлажак зиёли ёшлар ўртасида кескин норозилик келтириб чиқарди.\nБу табиий. Ёшларнинг эътирозлари тўлиқ асосга эга. Чунки улар номардлик қилишмади, кўплари яхши ўқиди, изланди, интилди, талабалик ваъдасини бажарди.\nМуҳокамалар авжида пайти норматив ҳуқуқий ҳужжатлар лойиҳалари муҳокамаси порталига қўйилган ва шу йилнинг 23 сентябрдан 6 октябргача муҳокама этилган «Олий таълим муассасалари талабаларига стипендия тўлаш тартиби ва миқдорлари тўғрисида»ги Вазирлар Маҳкамаси қарори лойиҳаси бўйича ҳамон қарор қабул қилингани йўқ. Нима учун? Бу лойиҳа бўйича деярли барча таклиф ва муносабатлар салбий эканлиги билан боғлиқми ёки шунчаки маълум вақтгача ёшларнинг ҳовурини босиш учун қилинган чалғитувчи «манёврми»?\nШунча эътироз, шунча овоз, шунча саволларни кўриб туриб тана бошқа дард билмас, деганларидек талабаликнинг бугунги қийинчиликларини бошидан ўтказмаётган, ўз даврида қулай шароит, имтиёз ва керак бўлса контракт тўловисиз олий таълим олиб, бугун бу каби қарорларни ишлаб чиқишда мутахассис бўлиб ўтирган кишилар узоқ вилоятдан йўлкирасига аранг пул топиб ўқиётган ёшнинг дардини қаёқдан ҳам билсин, деган хулоса пайдо бўлмоқда. Худди шундай: олий таълим масъуллари талабаликнинг «совуғини емаган», ёшларнинг дардини тушунмайдиган ҳиссиз кишилар эканлиги кундан кун ойдинлашмоқда. Яна билмадим.\nНон нархи ошган шу кунларда айрим олий ўқув юртларида яхши ўқиб, яхши стипендия олиб яшаган талабалар эндиликда 400 минг сўм стипендия етмаётганлиги боис, «тирикчилик» дардида дарс қолдириб «нб»чилар сафига қўшилиб бораётганини эшитиб, асаблар таранг бўлиб бормоқда. Эртага бу «нб» сабаб унинг талабалар сафидан чиқмаслигига, «нб»ни ёпиш учун домлага топганини қистирмаслигига, эшикма-эшик сарғайиб билимсиз кадр бўлмаслигига ким кафолат беради? Инновацион ғоялар, таклифлар бисёр бир вақтда наҳотки «домлалар»нинг аҳволини яхшилашнинг бундан бошқа йўли йўқ.\nНима бўлганда ҳам келажак эгалари — ёшлар олдида инсофсизлик, адолатсизлик, бефарқлик ва нотенгликнинг яққол кўриниши бўлди бу.\nБир ҳақиқатни унутмайлик: токи шунча эътироз ва дардини айтган ёшларнинг дардига қулоқ тутмас эканмиз, улардан ватанпарварликни талаб қилиб, яхши ўқишга, юрт келажаги учун виждонан меҳнат қиладиган кадр бўлишга даъват қилишга ҳам ҳақимиз йўқ. Буни ёддан чиқармайлик.\nПарламент ва масалага бефарқ бўлмаган барча даражадаги халқ вакиллари депутатлар, фаоллар эса олий таълим масъулларининг бу ишларини юқори даражада муҳокама қилиши, мантиқсиз ва нотўғри қарор қабул қилинишига сабаб бўлганларнинг ҳаракатларига халқ номидан муносиб баҳо бериши шарт.\nМенинг баҳоим эса «икки»!», — деб ёзган Олий Мажлис Қонунчилик палатаси депутати Расул Кушербаев.


Android 11 сизни яна битта эркинликдан маҳрум этади! - Terabayt.Uz\nAndroid 11 сизни яна битта эркинликдан маҳрум этади!\nДастлаб Google саккизта смартфон учун Android 11 тизимининг илк оммавий бета-версиясини тарқата бошлаган эди. Кейин эса унинг иккинчи синов талқини ҳам чиққан, яна у нинг «ширин» номи маълум бўлган.\nЎҚИНГ: Барча смартфонларга Android 11 чиқиш санасини Google тасодифан «сотиб» қўйди\nҲозирда айрим русумлардаги смартфонлар Android 11 операцион тизим талқини асосидаги прошивкни қабул қилиб бўлган ва кишилар уни ҳавас билан синаб кўришяпти. Лекин «яшил роботчали» тизимнинг янги версияси айрим жиҳатлари билан фойдаланувчиларнинг ҳафсаласини пир қиляпти.\nAndroid Police ресурсининг ёзишича: Android 11 тизимидаги суратга олиш иловасига алоқадор бир нохуш янгиликни Google тасдиқлаган. Яъни, смартфонда камера иловаларидан исталган бирини суратга олиш учун асосий қилиб белгилаш имконини компания олиб ташлаган.\nШу пайтгача Android-смартфонда камерани очиш керак бўлганида, фойдаланувчиларга суратга олиш учун қурилмага ўрнатилган иловалардан бирини танлаш таклиф этилар эди. Хоҳишга кўра тизимга олдиндан ўрнатилган стандарт иловани ёки фойдаланувчининг ўзи кейин юклаб олган бирор камера дастурини танлаш мумкин эди. Android 11 версиясига келиб эса суратга олишнинг кўплаб сценарийларида фойдаланувчилар стандарт иловага «боғлаб» қўйилган.\nШунга қарамасдан, расмга тушираётганда Twitter ва Instagram каби иловаларнинг ўз жиҳозларини қўллаш мумкин. Бундан ташқари, камера иловасини танлаш учун аппарат тугмачаларидан фойдаланиш (масалан, ўчириб-ёқиш тугмачасини икки марта босиш) имкони ҳам мавжуд.\n#Oперацион тизим #иловалар #камера #мобиль операцион тизим #смартфон камераси #Android 11


КУН ТАРТИБИДА – МАНЗИЛЛИ ИЖТИМОИЙ ЁРДАМ\nБугунги куннинг яна бир долзарб мавзуси – аҳолининг кам таъминланган қатламларига давлат томонидан тўланадиган манзилли ижтимоий ёрдамни тайинлаш тартибининг ўзгаргани.\nМазкур янгиликнинг мазмун-моҳиятига, унинг атрофида бўлаётган турли фикрларга ойдинлик киритиш мақсадида ушбу мақолани тайёрладик.\nНега амалдаги қоидалар ўзгарди?\nМаълумки, Қозоғистон Республикаси Президенти Қасим-Жўмарт Тўқаев жорий йил июль ойида манзилли ижтимоий ёрдамни тайинлашдаги фирибгарликларни бартараф этишни топширди.\nПрезидент буйруғидан кейин Меҳнат ва ижтимоий муҳофаза вазирлиги давлатнинг ушбу мададига нисбатан янгича талаблар вужудга келганини англаб, янги қоидалар ишлаб чиқди.\nМазкур янги тартиб 7 октябрь куни ҚР Ҳукуматида ўтган мажлисда кенг жамоатчиликка ошкор этилди. Бу сафар давлат пухтароқ меъёрий ҳужжат тайёрлашга муваффақ бўлди. Аввалги нусханинг қатор фирибгарликларга замин яратгани ҳеч кимга сир эмас. Бу нафақа тури, айтиш керакки, давлат бюджетига кўп зиён етказди.\nВазир нима деди?\nҚонун лойиҳасига манзилли ижтимоий ёрдам (МИЁ) тайинлашнинг самарадорлигини таъминлаш учун тўртта янги қоида киритилди.\n1. 4 ва ундан ортиқ балоғат ёшига етмаган фарзандларга эга кўп болали оилаларга давлат нафақасини жорий этиш, яъни оиладаги бола сони қанча бўлишидан қатъиназар, ҳар бирига 42500 тенгедан 73375 тенгегача миқдорда табақалаштирилган тўлов тўлаш. Эндиликда болаларга тўланадиган 20789 тенге миқдоридаги МИЁ бекор қилинади.\n2. Оила аъзоларининг жон бошига чаққандаги ўртача даромади миқдорини ҳамда минтақаларда қашшоқлик чегарасини аниқлаш учун МИЁ чорак сайин тайинланади, ой сайин тўлаб борилади.\n3. Оиланинг ишга лаёқатли аъзолари МИЁ тайинланишидаги қатъий шартларга кўнмаса, бандликни таъминлаш учун таклиф этилган чора-тадбирларни рад этса, бутун оилага МИЁ тайинланмайди.\n4. Кам таъминланган оилаларнинг фарзандларига кафолатланган ижтимоий пакет жорий этилади:\n- болаларнинг 1-тоифаси (6 ёшгача бўлган) овқат, гигиена воситалари ва таълим хизматлари билан таъминланади;\n- болаларнинг 2-тоифаси (6-18 ёш) мактабда бепул иссиқ овқат, кунига жамоат транспортида бепул қатнов, давлат ҳисобидан мактаб формаси, ўқув қуроллари билан таъминланади.\nМеҳнат ва ижтимоий муҳофаза вазири Биржан Нуримбетовнинг айтишича, ушбу чоралар кўп болали оилаларнинг мавқеини ошириб, давлат мададининг изчиллигини таъминлайди.\nҚанча одам МИЁ олади?\nАйни вақтда республикада 1,3 млн. бола МИЁ олувчи ҳисобланади. Уларнинг 62 фоизи серфарзанд, яъни 4 ва ундан ортиқ болаларга эга оилаларда истиқомат қилади. 2019 йилда МИЁ тўлови учун бюджетдан 206,2 млрд. тенге кўзланган. Жорий йилнинг 9 ойи ичида 146,4 млрд. тенге (71%) сарфланди.\nВазир Б. Нуримбетовнинг айтишича, ҳозир 306 минг оила ёки 1,6 миллион одам МИЁ олса, янги қонун кучга киргандан сўнг МИЁ олувчилар сони камаяди.\nН. МАВЛОНОВА тайёрлади., 2019-10-10, 21:38 96


24 ноябр 2020, Тошкент вақти: 23:11\nЎзбекистон Футбол Федерациясининг расмий баёнотида айтилишича, футболичга бундай жазо берилишига Таиланддаги “Қирол Кубоги” доирасида 1 феврал куни ўтказилган Жанубий Кореяга қарши учрашув пайтидаги можаро сабаб бўлган. Ўшанда Тоҳир Шамсиддинов кореялик футболчини калтаклаган эди. Кубок ташкилотчилари бунинг ортидан Шамсиддиновни мусобақалардан четлатган.\nБундан ташқари Ўзбекистон Футбол Федерацияси Шуҳрат Мақсудовни Ўзбекистон олимпия терма жамоаси бош мураббийлиги вазифасидан озод этди.\n“Ўзбекистон терма жамоалар маркази директори Асқар Толибжонов ва техник директор Рустам Акрамовга футболчиларни мазкур мусобақага маънан, руҳан ва жисмонан етарли даражада тайёрлай олмаганлиги, терма жамоада интизомни маҳкам тутмаганлиги, шунингдек, халқаро ОАВнинг танқидий чиқишларига сабабчи бўлганликлари учун қаттиқ огоҳлантириш олдилар”, дейилади федерациянинг 13 февраль куни кечқурун эълон қилган расмий баёнотида.\nЎзбекистон футбол федерaцияси 3 феврaль куни ушбу воқеa юзaсидaн Қирол кубоги мусобaқaси тaшкилотчилaри вa Корея футбол уюшмaсидaн узр сўрaб, икки футболчигa нисбaтaн тегишли чорaлaр кўрилишини билдирган эди.\nЖанубий Корея Ўзбекистон футболчиларининг кучли рақибларидан бири ҳисобланади.\nЎзбекистон миллий терма жамоаси ҳам 22 январь куни Осиё Кубоги чорак финалида Жанубий Корея термасига 2:0 ҳисобида мағлуб бўлган эди.\nБунгача Ўзбекистон миллий терма жамоаси Жанубий Корея билан 11 маротаба куч синашган ва уларнинг 8 тасида Жанубий Кореянинг қўли баланд келган. Иккита учрашувда дуранг натижа қайд этилган ва бир учрашув Ўзбекистон терма жамоаси фойдасига якунланган.\nФутбол бўйича Ўзбекистон терма жамоаси 27 март куни Сеулда Жанубий Корея жамоаси билан ўртоқлик учрашуви ўтказади.\nАввалроқ Ўзбекистон терма жамоаси 31 март куни Япония футболчилари билан Токиода учрашув ўтказиши хабар қилинган эди.


Соғлиқ Учун Қадах Кўтар…Манг! | Мулоҳаза қила оладиганлар учун.\nСентябрь 12, 2016 от mulohaza в Мақолалар // 0 Комментариев\n— Юр, касбдош дугоналарим билан ўтирғизаман. Баҳонада танишиб ҳам оласан, — деб мени дугонам чоғроққина, етти-саккиз нафар турли ёшдаги аёллар ўтирган хонага олиб кирди. Улар билан омонлик сўрашиб бўлгунимча меҳмонларнинг ичкилик таъсиридан бироз сархуш эканликларини англадим. Дастурхонда суюқ, қуюқ овқатлар тортилган идишлар, бўшаган коньяк шишаси, конфет қоғозлари, ярим тишланган тузлама бодринг, помидорлар, бўлак-бўлак нонлар, ерёнғоқ пўчоқлари-ю мевалар қолдиқлари афтидан уларнинг «бузмай” ўтиргиси келганини айтиб турарди. Шундай даврага кириб қолганимдан ўзим ноқулай аҳволга тушиб қолдим. Ўтирганлар эса бир гапириб ўн, кулишар, гўё, «қўйларини қумга ёйишган” эди.\nМенинг ҳолимни ёнимда ўтирган ўзим тенги аёл сархуш бўлса-да тушунгандек бўлдими, «қани опаздаюший меҳмонга штрафной қуй”, — деб қолди хонтахтанинг нариги бетида ўтирган ёшгина келинчакка. У:\n— Хўп, опа, — дея стаканларга бошқаларга ярим, менга тўлдириб коньяк қуйиб узатди-да, қадаҳ сўзи айтишимни сўради.\n— Унда яна бир стакан тост пой ҳам бер, — хохолаб кулди ўтирганлардан яна бири.\nМенга «тост пой” сўраган аёлнинг сўзларидан бадтар ўнғайсизландим. Қолганлари унинг гапини маъқуллашди.\n— Бизни ҳам алкаш экан деб ўйламанг. Иш, оила, турмуш ташвишларини бирпас унутайлик деб шундай яхши кунларда соғлик, вақтихушлик учун озгина ичамиз, холос.


Алломалар ҳайкали янги бино ичида қоладими? - zarnews.uz\nАлломалар ҳайкали янги бино ичида қоладими?\nКўп йиллар олдин Самарқанд тумани маркази Гулобод қўрғонига кўчирилгач, бу ерда бош режага асосан янги бинолар қуриш билан биргаликда Иккинчи жаҳон уруши, Афғон заминида ҳалок бўлган байналмилал жангчилар хотирасига ёдгорликлар ўрнатилди.\nШунингдек, ўзбек ва тожик халқларининг азалий дўстлиги рамзи сифатида Алишер Навоий ва Абдураҳмон Жомий ҳайкаллари ўрнатилди. Бу ишларда озми-кўпми ҳиссам қўшилганидан ҳалигача фахрланиб юраман.\nАммо кейинги пайтда Гулобод қўрғонини янада обод қилиш борасидаги саъй-ҳаракатлар, янги бино ва иншоотларнинг қурилиши туфайли буюк алломаларимизнинг ҳайкаллари бошқа жойга кўчирилганди.\nЯқинда туман марказига тушгандим. Навоий ва Жомий ҳайкаллари ўрнатилган ҳудудда янги бино қурилаётган экан. Ёдгорлик эса қурилиш ишлари олиб борилаётган объектда турибди.\nНаҳотки, улуғ алломаларимиз учун Самарқанд тумани марказида муносиб жой топилмаётган бўлса. Ахир, аввало, ҳайкални бошқа жойга кўчириб, кейин қурилиш ишларини бошлаш мумкинку? Бу аждодларимиз хотираси ва ўтмишимизга нисбатан ҳурматсизлик эмасми? Ёшларга шу ҳаракатимиз билан ибрат бўламизми?\nхизмат кўрсатган архитектор.\nАтрофи доим сайёҳлар билан гавжум бўладиган дунёга машҳур ҳайкалтарошлик асарлари\nСамарқанд вилоятида 16 нафар бемор коронавирусдан халос бўлди


Қоракўл қўйларини оширишнинг асосий омили - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 10 Апрел 2020\tКӯришлар: 1009\nбўлган қўй туёғини кўпайтиришда кўплаб соғлом қўзи олиш, қулай шароит яратиш асосида янги туғилган қўзиларни тўла сақлаб қолиш ва парваришлаш ҳамда вояга етказиш мутахассислар – зоотехник, ветеринар ва чўпон-чўлиқларнинг асосий вазифаси ҳисобланади. Қоракўлчиликда ўстириш учун қўзи қолдириш даври узоғи билан 20-25 кун давом этади. Шу вақт ичида она совлиқларнинг 85-90 фоизи қўзилаб бўлади. Ана шу кунларда ўстириш учун қолдирилган қўзилар қўзи айириш вақтигача яхши ривожланади ва ҳар қайсисининг тирик вазни 25-35 килограммгача етади. Бундай қўзилар маҳсулдор, соғлом совлиқлар бўлиб етишади. Тўл олиш мавсумининг охирларига бориб қолдирилган қўзилар яйловда майин ўтлар қовжираб қуриб қолиши ҳамда об-ҳавонинг исиб кетиши оқибатида ривожланмайди. Натижада, бундай қўзилар яхши ривожланмай қолади ва уларни парваришлаш учун келгусида катта эътибор қаратиш лозим бўлади. Қолаверса, қулай шароит бўлмаганда ёки қиш қаттиқ келганда, бундай совлиқлар кўп нобуд бўлади.\nҚўзилатиш мавсумининг қисқа вақт ичида ўтишини назарда тутиб, мутахассислар соғлом ва бақувват урғочи қўзиларни ўстириш учун қолдиришга алоҳида эътибор қаратишлари лозим. Чунки қоракўл қўйлар сонининг кўпайиши, биринчи навбатда, она совлиқлар сонига боғлиқ бўлади.\nҲар бир ферма ва отарда она совлиқларнинг сони отардаги умумий қўй бошининг 74-75 фоизини ташкил этмоғи лозим. Қўйлар сонини оширишнинг асосий омили бўлган урғочи қўзиларни ўстириш учун қолдириш режасининг бажарилиши эса, аввало, ҳар бир хўжаликда қўзилатиш кампанияси олдидан бажарилган ташкилий ишлар ва кўрилган чора-тадбирларга боғлиқдир. Ферма, бригада ва отарларни янги туғилган қўзилар сақланадиган иссиқ хоналар, йирик қўзили совлиқларни об-ҳаво ёмонлашганда сақлайдиган қўралар, етарли миқдорда ем-хашак, керакли инвентарлар билан таъминлаш бу ишда муҳим аҳамият касб этади.\nЯнги туғилган қўзилар бонитировкаси(баҳолаши)ни ўтказадиган алоҳида қўтан бўлиши керак, албатта. Ҳар бир қўзилатиш пунктида кечалари навбатчилик уюштирилиб, қўзилаган она совлиқларни қўзилари билан иссиқ қўраларга ўтказиш тадбирини яхши йўлга қўйиш самара беради.\nҚўзиси келажакда ўстиришга қолдириладиган ҳар бир она совлиқнинг синчиклаб танланиши – унинг соғломлиги, қари ё ёшлиги ва сутининг бор-йўқлиги аниқланиши зарур. Қўзи боқадиган совлиқлар елинининг атрофи жунлардан тозаланиб, қўзи эмиши учун гигиеник ҳолат яхшиланиши талаб қилинади.\nЯнги туққан совлиқ сутининг таркибида «пролактин» витамини бўлади. Бундай сутни тўйиб эмган қўзи тезда вояга етади. Қўзи бир кунда бир неча марта онасини эмиши учун шароит яратиш лозим.\nАйни пайтда, республикамизнинг 8та зотчилик қоракўл қўйлари хўжаликларида 110 минг 250 бош қоракўл қўйлари парваришланмоқда. «Қабодиён», «Панж», «Данғара» ва Гагарин номли хўжаликларда 1958 йилдан 1990 йилгача раҳбарлар, мутахассислар, ферма мудирлари ва чўпонлар қоракўл қўйларни кўпайтириш учун она совлиқларга катта эътибор қаратишиб, ҳар бир хўжалик, ферма ва отарда совлиқларнинг бош сонини 74-75 фоизга етказишган. Уларнинг самарали фаолияти туфайли, бир пайтлар ҳар 100 бош совлиқдан 135-145 бошгача соғлом қўзи олишга муваффақ бўлинган. Шу билан бирга, улар кўпроқ урғочи қўзилар парваришига эътибор қаратишган. Ҳар 100 бош совлиқдан 55-65 фоизгача урғочи қўзи олинганлиги муваффақият омилига айланган.\nҲа, қоракўл қўйлар сонини оширишнинг муҳим омилларидан бири қўзилатиш кампанияси даврида урғочи қўзиларга алоҳида эътибор қаратиш саналади. Республикамиз чорвадорлари ана шу муҳим жиҳатга эътибор қаратган ҳолда, қўзилатиш кампаниясига атрофлича тайёргарлик кўришди.\nЧорвачилик илмий-текшириш институтининг катта илмий ходими, қишлоқ хўжалиги\nЧори ТАҒАЙНАЗАРОВ, кичик илмий ходим.\nБугун: 26-06-2022 09:29:38


Шавкат Мирзиёев Татаристон президенти Рустам Миннихановни қабул қилди - Daryo\n20:39, 16.06.2021 21873\nЎзбекистон Президенти Шавкат Мирзиёев 16 июнь куни Татаристон президенти Рустам Минниханов бошчилигидаги Россия делегациясини қабул қилди.\nЎзбекистон ҳудудларининг Татаристон билан ўзаро манфаатли ҳамкорлигини янада кенгайтиришнинг амалий жиҳатлари Тошкент вилояти мисолида кўриб чиқилди.\nҚайд этилишича, устувор йўналишларда кооперация бўйича қўшма лойиҳа ва дастурларни самарали илгари суриш учун кенг имкониятлар мавжуд экани алоҳида таъкидланди. Бўлиб ўтган икки томонлама ишбилармонлар форумининг самарали натижалари ҳам буни яна бир бор тасдиқлади.\nБундан аввал Шавкат Мирзиёев БАА ҳукумат ишлари бўйича вазири бошчилигидаги делегацияни қабул қилгани ҳамда Эмомали Раҳмон Шавкат Мирзиёевни биринчи даражали «Зарринтож» ордени билан мукофотлагани ҳақида хабар қилинганди.\n20:41, 02.09.2021 163220\n20:59 Бугун 277\n20:38 Бугун 1621\n20:19 Бугун 3330\n19:59 Бугун 7373\n07:17, 25.09.2021 116128\n18:30, 24.09.2021 81933\n22:37, 24.09.2021 64760\n12:27, 25.09.2021 63577


“Ҳаракат” яна ҳақ чиқди: Доналд Трамп баъзи исломий давлатларнинг фуқароларини АҚШга киритиш йўлига катта тўсиқлар қўйди, энди навбат ўзбекларга - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n07:10 - “Ҳаракат” яна ҳақ чиқди: Доналд Трамп баъзи исломий давлатларнинг фуқароларини АҚШга киритиш йўлига катта тўсиқлар қўйди, энди навбат ўзбекларга\nДоналд Трамп ўтган йилги сайловолди компанияси давридаёқ мусулмонларни бутунлай АҚШга киритмаслик ёки уларни киритиш йўлига катта тўсиқлар қўйиш ҳақида гапирган эди. У президентилик курсисига ўтиргандан кейин бир неча ислом давлати фуқароларини АҚШга киритиш йўлида тўсиқлар қўйувчи қарорлар чиқарди. Аммо, маҳаллий судлар унинг қарорларига вето ҳам қўйишгача бордилар.\nЎша пайтдаёқ, “Ҳаракат” Агентлиги бу курашда барибир Доналд Трамп ғалаба қозонишини башорат қилди. Бизнинг башоратимиз – АҚШда оддий америкаликлар ичида ҳамма лотин америкалик ва мусулмон муҳожирларга қарши кайфият кучайиб бораётганига асосланган эди. Ҳамма нарса биз башорат қилаётгандек бўлмоқда. Бир неча ой ичида Доналд Трампнинг ҳукумати мавжуд қонунлар доирасида маҳаллий судларнинг ҳукмини сал кам бутунлай бекор қилдиртирган эди. Аслида, Доналд Трампнинг қарорлари вақтинчалик эди, улар кеча ўз кучини йўқотди.\nАммо, Доналд Трамп кечаёқ янги қарорлар чиқарди. Уларга кўра, Эрон, Ливия, Сомалия, Сурия, Яман, Шимолий Корея ва Венесуэла фуқаролари, айниқса, Эрон фуқаролари учун АҚШга кириш имкониятлари жуда ҳам қисқартирилади. Кўриниб турибдики, бу рўйхатда асосан ислом мамлакатлари бор.\nҲеч қандай шубҳа йўқки, дейди мухбиримиз, Шавкат Мирзиё ўзининг ислом террористларини феълан рағбатлантиришга қаратилган сиёсатидан воз кечмаса, ўзбеклар учун ҳам АҚШга кириш йўлида тўсиқлар қўйилишга бошланади. Маълумки, ўзбеклар дунёнинг энг фанатик мусулмонларидандир. Фанатизм билан экстремизм ва терроризм орасидаги фарқ эса сезилмайдиган даражада оз.


Истеъмолчи Фарғона шаҳридаги Ойбек кўчасида янги қурилаётган уй сотиб олиш учун 2019 йил бошида пудратчи билан шартнома тузган ва ушбу шартнома асосида 115 млн сўм миқдорида тўловни амалга оширади. Шартнома бўйича қурилиш ишлари 2020 йил охирида якунланиши керак эди, аммо…\nОрадан бир йил ўтса-да, пудратчи томонидан мазкур уй битказиб берилмайди ва бу истеъмолчининг ҳуқуқлари бузилишига сабаб бўлади. Шу сабабли фуқаро хонадон учун тўланган пулларни қайтариб беришни талаб қилади, бироқ унинг талаби ҳам қондирилмади.\nУмидсизликка тушган истеъмолчи Истеъмолчилар ҳуқуқларини ҳимоя қилиш агентлигининг Фарғона вилояти ҳудудий тузилмасига мурожаат қилади. Агентлик ходимлари мазкур муаммони батафсил ўрганиб чиқади ва фуқаронинг талаби бўйича унга пудратчи ташкилот томонидан 115 млн сўм миқдоридаги пуллари қайтариб берилди.\nМаълумот учун: Агар ижрочи шартномани ижро этишга ўз вақтида киришмаса ёки шартноманинг белгиланган муддатда бажарилмаслиги аён бўлиб қолса, истеъмолчи ишни бажариш, хизмат кўрсатиш тўғрисидаги шартномадан воз кечишга ва етказилган зарарнинг қопланишини талаб қилишга ҳақли («Истеъмолчиларнинг ҳуқуқларини ҳимоя қилиш тўғрисида»ги Қонуннинг 19-моддаси).


Бегойим Холбекова. Ўзбек тилидан инглиз тилига таржималар тарихидан - www.ziyouz.uz\nБош саҳифа Илм ва фанАдабиётБегойим Холбекова. Ўзбек тилидан инглиз тилига таржималар тарихидан\nЎзбек адабиёти жаҳондаги энг қадимий адабиётлардан бири ҳисобланади.\n“Ўзбек мумтоз адабиёти намуналари”нинг 2003 йилда нашр этилган биринчи жилди (тузувчилар – профессорлар Насимхон Раҳмон ва Ҳамидулла Болтабоев) сўзбошисида ўзбек адабиётининг (умуман, қадимги туркий адабиётнинг) илк даври тўғрисида фикр юритилиб, милоднинг V асридан бошлаб адабиётда алоҳида бурилиш юз бергани таъкидланади ва шу сабабли ўзбек ёзма адабиётини Х асрдан – “Қутадғу билиг”дан бошлаб эмас, балки милоднинг бошларидан ўрганиш лозим, деган мулоҳаза билдирилади. Бу ҳам, шубҳасиз, ўзбек адабиётининг жаҳондаги қадимий адабиётлар сирасига киришини тасдиқлаб турибди.\nШу нуқтаи назардан келиб чиқиб, ўзбек адабиёти намуналаридан инглиз тилига қилинган таржималар тарихини ўрганиш асносида, икки жиҳатга эътибор қаратишни жоиз деб ҳисобладик.\nБиринчидан, адабиётимиз намуналарини инглиз тилига, нафақат инглиз тилига, балки бошқа тилларга ҳам таржима қилиш шу пайтгача режали йўсинда олиб борилмаган, аслида, бу ерда режани талаб қилиш ҳам ўринсиз, таржима ҳам ижод, ижодни эса режага солиш мушкул. Аксар ҳолларда, бирон адиб ёки шоирнинг юбилейи ёки адабиёт кунлари, умуман олганда, бирон сабаб билан таржималарга қўл урилган.\nЎзбекистон Республикаси Президенти Ислом Каримов Ўзбекистон Ёзувчилар уюшмаси ҳузурида “Ижод” фондини ташкил этиш тўғрисидаги 2010 йил 26 февралдаги қарорида уюшма олдига “…халқимизнинг қадимий тарихи, бой маданияти, асрий анъана ва қадриятлари тараннум этилган, миллий маънавиятимизнинг мазмун-моҳияти теран бадиий ифодасини топган мумтоз ва замонавий адабиётимиз муносиб намуналарининг хорижий тилларга таржима қилинишини ҳамда Интернетда кенг тарғиб этишни” муҳим вазифа қилиб қўяди. Бундай мўътабар ҳужжат ижодкорларни илҳомлантиришига, адабиётимизнинг бадиий пишиқ асарларини хорижий тилларга таржима қилишда катта аҳамият касб этишига шубҳа йўқ.\nЎзбек адабиёти намуналарининг инглиз тилига қилинган илк таржималари, табиийки, Алишер Навоий номи билан боғлиқ. Буюк мутафаккирнинг “Лисон ут-тайр” достони Е.Фитцжеральд томонидан инглизчага таржима қилиниб, 1899 йилда АҚШннг Бостон шаҳрида нашр этилган эди. Худди шу асарнинг насрий баёни канадалик таржимон Гарри Дик томонидан ўзбек таржимашунос олими Н.Қамбаров ҳамкорлигида инглиз тилига ўгрилди. “Муҳокамат ул-луғатайн” рисоласи Роберт Деверукс таржимасида 1966 йилда АҚШда китоб ҳолида босилиб чиққан бўлса, буюк шоирнинг “Сабъаи сайёр” достони америкалик профессор В.Фирман томонидан инглизчага таржима қилинди. 1988 йилда Ўзбекистон “Ватан” жамияти Алишер Навоий ҳикматларини Маргарет Беттлиннинг инглизча таржимасида лотин алифбосида чоп этган. 1961 йилда Тошкентда нашр қилинган “Ўзбекистон гапиради” номли инглизча тўпламга Алишер Навоийнинг ғазаллари, рубоийлари, ҳикматларидан намуналар ҳамда “Фарҳод ва Ширин” достонидан парча киритилган.\nСоҳибқирон Амир Темур қаламига мансуб жанр жиҳатидан ҳужжатли, тарихий, бадиий, автобиографик асар деб баҳоланиши мумкин бўлган “Темур тузуклари” ҳам инглиз тилига қилинган дастлабки таржималардан ҳисобланади. Ўзбекистон халқ ёзувчиси Пиримқул Қодиров ўзининг “Маънавиятимиз тарихида “Темур тузуклари”нинг тутган ўрни” мақоласида ушбу ёдгорлик ҳақида теран мулоҳаза юритар экан, унинг асли туркий тилда ёзилган қаҳрамонлик достонидек ўқилишига урғу беради, моҳият ва маънонинг беҳад қуюқлиги “Алп Эр Тўнга” достонини ва тош битиклардаги Билга Хоқон ва Култегин тарихларини эслатади, дейди. Ҳажми кичик бу асарнинг маъно, моҳият-мазмуни баъзи кўп жилдлик романларга ҳам сиғмаслигини айтади. “…Олти аср давомида, – деб ёзади адиб, – Ўзбекистон тупроғида пайдо бўлган энг улуғ тарихий, адабий ва лисоний ёдгорликларнинг олдинги қаторидан “Темур тузуклари” ўрин олишга муносибдир. … “Темур тузуклари” ўзбек адабиётида бундан олти аср бурун реализмни бошлаб берган автобиографик асар(таъкидлар бизники – Б.Х.) сифатида юксак даражада қадрланиши ва мактаб дарсликларига киритилиши керак”.\nЧиндан ҳам, ушбу нодир автобиографик асарда Соҳибқирон сиймоси, сажияси, руҳияти, табиати, бой шахсияти, инсонийлиги, тўлақонли образи ёрқин кўриниб туради. Уни адабиётимизда Cоҳибқирон сиймоси намоён бўлган дастлабки асар дейиш мумкин.\nАдабиётимизни бойитган, юртимизни дунёга танитган “Темур тузуклари” ХVШ асрдаёқ инглиз олимларининг диққатини ўзига тортган эди. Инглиз шарқшунос олими Майор Дэви Ҳиндистонда хизматда бўлган вақтида “Темур тузуклари”нинг Абу Толиб ал-Ҳусайний томонидан форсчага қилинган таржимаси билан танишади ва Буюк Британияга қайтгач, асарни инглиз тилига ўгириб, уни Жозеф Вайт деган олим тайёрлаган форсча матни билан бир муқовада 1783 йилда Оксфордда нашр этади. Ушбу нашр “Темур тузуклари”нинг дунё бўйлаб тарқалишида катта аҳамиятга эга бўлган.\nЎзбек адабиётини дунёга кенг ёйилишида Захириддин Муҳаммад Бобур яратган “Бобурнома” ҳам муҳим қиммат касб этган. Вашингтон университети магистранти Дилбархон Аҳмедова “Ўзбекистон адабиёти ва санъати” газетасининг 2008 йил 15 август сонида эълон қилинган “Бобурнома” инглиз тилида” номли фактларга бой мақоласида ушбу нодир асарнинг инглиз тилига таржималари ҳақида батафсил маълумот беради. Ёш тадқиқотчининг ёзишича, “Бобурнома”нинг биринчи марта инглиз тилига таржима қилиниб нашр этилиши 1826 йилда юз берган, уни инглиз шарқшунослари Ж.Лейден билан В.Эрскинлар амалга оширишган. Асарнинг иккинчи таржима қилиниши инглиз олимаси Аннетта Бевериж номи билан боғлиқ. 1900 йилда Буюк Британиялик таниқли шарқшунос Ҳ. Бевериж Ҳайдарободда “Бобурнома”нинг бир нусхасини қўлга киритади ва уни факсимиле шаклида 1905 йилда Лондонда эълон қилади. Унинг рафиқаси бўлган Аннетта Бевериж хоним ана шу факсимиле нусхасидан инглизчага таржима қилиш борасида узоқ меҳнат қилган. “Таржимон деярли ҳар бир саҳифада кўплаб туркий сўзларни қавс ичида ёки қавссиз бериб кетиш билан бирга, – деб ёзади Дилбархон Аҳмедова, – инглиз ўқувчиларига нотаниш сўз-иборалар, тушунчаларга эринмай батафсил изоҳлар илова қилади, исм ва жой номлари талаффузини сақлашга уринади”. 880 саҳифалик асар “Бобурнома” инглиз тилида: “Бобур эсдаликлари” деган сарлавҳа билан икки жилд ҳажмида Лондондаги “Лузак Энд Ко” нашриётида 1922 йилда босилиб чиқади. Ушбу таржима кейинги йилларда яна уч (Янги Деҳлида – 1970, ноширлар Нирмал Д.Жейн билан С.К.Меҳра; Покистонда – 2002, ношир – Ниёз Аҳмад; Ҳиндистонда – 2006, ношир – Дилип Хейро) нашр этилди.\n“Бобурнома”нинг учинчи маротаба таржима қилиниши 1993 йилда рўй берди. АҚШнинг Ҳарвард университетида йилига бир марта чиқадиган “Туркий тадқиқотлар журнали”нинг 18 сонида “Захириддин Муҳаммад Бобур Мирзо. “Бобурнома” номида аслият нусхаси, форсча таржимаси ва У.Такэстон томонидан амалга оширилган инглизча таржимаси биргаликда чоп қилинди.\nОрадан уч йил ўтиб, яъни, 1996 йилда мазкур таржима иккинчи марта турли миниатюралар ва хариталар билан бойитилиб, “Бобурнома: шаҳзода ва император Бобурнинг эсдаликлари” деган сарлавҳа билан Вашингтон Д.С. шаҳрида Артур М.Саклер Галереяси Смисониян институти томонидан чоп этилган. 2002 йилда Нью-Йоркдаги “The Modern Library” нашриёти эса “Бобурнома”ни учинчи марта нашрдан чиқарди.\nУ.Такэстон асарнинг иккинчи нашрига илова қилган мақоласида, “Бобурнома” матни ва таржималари тарихи, уни ўрганилиш жараёнлари хусусида сўз юритади. Дилбархон Аҳмедова таржимоннинг Бобур шахси ва сулоласига нисбатан адолатсиз номланишлари ҳақидаги ўринли мулоҳазаларига эътиборни қаратади ва У.Такэстон мақоласидан қуйидаги парчани келтиради: “Тарих Бобурни нафақат Марказий Осиёликдек (яъни, туркистонликдек – Д.А.) ўзлигидан айирди, (балки) Бобур ва унинг авлодларига, Бобурни ранжитиши аниқ бўлган “муғуллар”, яъни, мўғул, монгол номини бериш билан унинг темурий бўлишдек ўзлигини ҳам ўғирлади. (таъкид бизники – Б.Х.) У.Такэстоннинг фикрича, европаликлар Бобур хонадони ва мўғуллар орасида қандайдир боғлиқлик борлигини билганлари ҳолда, бу боғлиқлик қандайлигининг аниқ тагига етмай туриб, сулолага номувофиқ мўғул(могол, могул, мағол ва ҳ.к.) номли вариантларни бериб, бу сўзни “улуғлик” сўзига муқобил сифатида ишлатганлар”.\nДилбархон Аҳмедова ўз мақоласида, У.Такэстоннинг таржимаси ҳозирги инглиз тилига ўгирилганлиги билан ҳам диққатга сазовордир, деган фикрни билдиради. Бунга қўшилиш керак. Шунингдек, таржимоннинг нашрга Бобур ҳаётининг хронологияси, қисқача диний-сиёсий терминлар луғати ҳамда библиографиясини илова қилгани ҳақида ёзади.\n1958 йилда Москвада инглиз тилида “Uzbek poetry”(“Ўзбек шеърияти”) номида кўп асрли ўзбек шеъриятининг мухтасар анталогияси нашр этилди. Назаримизда, бу нашр антология сифатида инглизчага таржима йўсинидаги илк қадамдир. Китобга ўн тўртта ўзбек шоири (3 шоир мумтоз адабиёт, 11 шоир замонавий шеърият вакилларидан)нинг ижодидан намуналар киритилган эди. Китоб адабиётшунос олим Иззат Султоннинг “A few words on Uzbek poetry” (“Ўзбек шеърияти ҳақида бир неча сўз”) номли сўзбошиси билан очилади. Унда олим кўп асрлик ўзбек шеърияти ҳақида инглиз ўқувчилари учун янгилик бўлган маълумотлар бериб ўтади. Хусусан, Юсуф Хос Ҳожибнинг “Қутадғу билиг” номли дидактик асари, Яссавий, Қутб, Хоразмий, Дурбек, Атойи каби шоирлар ижоди, Лутфийнинг “Гул ва Наврўз” достони борасида фикр юритади. Буюк тафаккур соҳиби, шоир ва давлат арбоби Алишер Навоийнинг “Хамса”, “Хазоин ул-маоний” (муаллиф мақолада “Чордевон” деб ёзади) каби китобларига киритилган достонлар ва ғазаллар, Захириддин Муҳаммад Бобур асарлари, шунингдек, замонавий ўзбек шоирлари: Ҳамза, Ғафур Ғулом, Ойбек, Ҳамид Олимжон, Уйғун, Миртемир, Зулфия, Мирмуҳсин, Асқад Мухтор, Мамарасул Бобоев, Қуддус Муҳаммадий ҳамда улардан кейинги авлод вакиллари ижоди тўғрисидаги фикр-мулоҳазалар ҳам мақолани мазмунли қилган, бойитган. Ҳар бир муаллиф ҳақида қисқача биографик маълумотлар берилганлиги китобнинг қимматини янаям оширган.\nМазкур антологияга Алишер Навоийнинг “Фарҳод ва Ширин” достонидан парча ҳамда уч ғазали ва ҳикматлари киритилган. Шунингдек, Муқимий ва Фурқатнинг ғазаллари ҳам мумтоз шеърият намуналари сифатида китобдан жой олган.\nКитоб тузувчилари инглиз китобхонини замонавий ўзбек шеъриятининг атоқли намояндалари ижоди билан кенгроқ таништиришни ўз олдиларига мақсад қилиб қўйишган. Таржима учун, асосан, шоирларимизнинг маълум ва машҳур шеърлари танлаб олинган. Шеърларни (албатта, рус тили орқали ўгирилган, деб ҳисоблаш керак – Б.Ҳ) В.Иевлева, Д.Ротенберг, О.Моисеенко сингари таржимонлар инглиз тилига ўгирганлар. Ушбу антология инглиз ўқувчисига ўзбек шеъриятининг олис йўллари ҳақида яхшигина тасаввур бериши билан қадрлидир.\nАмерикалик туркшунос олима, таржимон, Вашингтон университети профессори Илза Сиртаутас бутун дунёда ўзбек адабиётини, тилини, маданиятини тарғиб этибгина қолмай, балки адабиётимиз намуналарини немис ва инглиз тилларига таржима қилиш билан ҳам шуғулланиб келади. Олиманинг 1980 йилда Висбаден шаҳрида нашр этилган “Chrestomаthy of Modern Litrerary Uzbek” (“Ҳозирги замон ўзбек адабий тили хрестоматияси”) китоби ўзига хос хусусиятга эга бўлган қимматли мажмуадир. Китоб ўзбек тилини ўрганувчиларга мўлжалланган эса-да, тилнинг материали адабиёт эканлигидан, муаллиф ўз китобига қисқа-қисқа халқ эртакларидан намуналар, Ойбек, Абдулла Қаҳҳор, Ғафур Ғулом, Уйғун, Ҳамид Ғулом, Саид Аҳмад, Пиримқул Қодиров, Саида Зуннунова, Шукрулло, Ўлмас Умарбеков каби таниқли адиблар қаламига мансуб асарлардан парчаларни аслиятда беради ва улардаги сўзлар, иборалар, идиоматик бирикмалар, тимсолларнинг инглизча эквивалент таржималарини ҳавола қилади. Китобда 128 саҳифа глоссарийлар берилганлиги ҳам диққатга сазовордир.\nЎзбек адабиётининг фидойиси бўлган Илза Сиртаутас хоним кейинги пайтларда ўзбек шеърияти намояндалари ижодидан қатор таржималарни амалга оширди. Жумладан, у Абдулҳамид Чўлпоннинг “Кулган бошқалардир, йиғлаган менман…”, Эркин Воҳидовнинг “Барча шодлик сенга бўлсин…” каби шеърларини, Абдулла Орипов ва Муҳаммад Али каби шоирларнинг туркум шеърларини ҳам инглизчага таржима қилди.\nИлза Сиртаутас ўзи ва шогирдлари билан инглиз тилида нашрга тайёрлаган кичик ўзбек ҳикояларидан иборат китобга “Қор қўйнида лола” (Чўлпон), “Менинг ўғригина болам” (Ғафур Ғулом), “Бемор”, “Анор” (Абдулла Қаҳҳор), “Широқ” (Миркарим Осим), “От”, “Сароб” (Саид Аҳмад), “Қўллар” (Саида Зуннунова), “Соат”, “Дутор” (Ўлмас Умарбеков), “Сурат” (Ўткир Ҳошимов), “Балиқ ови” (Қамчибек Кенжа) каби ва бошқа ҳикояларни жамлаган.\nЎзбекистон халқ ёзувчиси Муҳаммад Алининг “Ўз-ўзингни англаб ет” эссеси америкалик олим Ҳасан Паксой томонидан инглизчага ўгирилди ва, даставвал, АҚШда чиқадиган “Aacar bulletin” журналида эълон қилинди.\nШунингдек, муаллифнинг Соҳибқирон Амир Темур таваллудининг 660 йиллиги муносабати билан ёзилган “Амир Темур ҳақида сўз” (“Some words about Amir Temur”) номли мақоласи Вашингтонда чиқадиган “Сентрал Эйша монитор” (“Марказий Осиё кўзгуси”) журналида Ж. Насафий таржимасида нашр этилди.\nЎзбек адабиёти намуналарининг инглиз тилига таржима қилинишига назар ташлаш мобайнида шу нарсага ишонч ҳосил қилиш мумкинки, ҳам мумтоз, ҳам замонавий маънода, ўзбек адабиёти пурмазмун, залворли асарларга бойдир. Уни кенг тарғиб этиш, нафақат инглиз, балки жаҳоннинг бошқа тилларига ҳам таржима қилиш ҳамиша долзарб муаммолардан бўлиб қолаверади.\n«Шарқ юлдузи» журналининг 2010 йил 4-сонидан олинди.\nРукнларАдабиётТегларБадиий таржима, Бегойим Холбекова\n← Аввалги Аввалги Белида “белбоғи” бор сайёра\nКейинги → Кейинги: Дурдона Алимова. Лайли ва Мажнун – ошиқ-маъшуқларми?


Санъаткорнинг қадри ўзгарди...\n16 май 2021, Тошкент вақти: 05:18\nЎзбекистонда хизмат кўрсатган артист Ҳадя Юсупова¸ ўзининг марҳум Юнус Ражабий асос солган мақом ансамбли ижрочиси бўлганини фахр билан эслайди.\nЎз ҳаëти давомида Усмон Юсуповдан тортиб неча раҳбарни кўрган мақом қўшиқлари устаси Ҳадя Юсупова бугунги турмушига шукрона қилган ҳолда¸ санъат ва санъаткорга нисбатан аввалги эҳтиромни қўмсашини яширмайди.\nЎзбек мақом қўшиқларининг моҳир ижрочиси Ҳадя Юсуповадан суҳбатимиз бошида¸ сиз ҳар ҳолда Ўзбекистон халқ артисти бўлсангиз керак¸ деб сўраймиз.\n- Йўқ¸ мен хизмат кўрсатган артистман. 71 ëшга кирдим. 1938 йилда туғилганман¸ дейди Ҳадя Юсупова.\nНаврўз байрами кунларида суҳбатлашаëтганимиз 71 яшар Ҳадя опадан ҳол-аҳвол сўраймиз.\n- Худога шукур. Мана шу ëмғирлар бўлмаса¸ ҳаммаси яхши бўлади болам. Кечадан бери ëмғир ëғиб ҳаммамизнинг юрагимизни эзиб юборди. Байрамга тайëргарлигимиз яхши. Соғликларимиз яхши¸ кайфиятларимиз яхши. Югуруб елиб- юрибман болам¸ дейди Ҳадя опа Юсупова.\nЎзбекистонда хизмат кўрсатган артист Ҳадя Юсупова ўз умрининг 54 йилини Совет иттифоқи деган давлатда кечирди¸ қолган 17 йили эса мустақил Ўзбекистонда ўтди.\nМустақилликдан кейинги даврдан Ҳадя опа мамнун.\n- Мустақилликдан кейин ўзимизнинг Ўзбекистоннинг аниқ яйраб-яшнаганини¸ одамларнинг бемалол ўзи ҳақида¸ ўз иши ҳақида ўйлаб йўлга қадам қўяëтганини сездим.\nМен ўзим иккита жойда – Маданият коллежида ва Театр ва рассомчилик институтида дарс бераман. Мана шу 15 йил ичида чиқарган талабаларимнинг фарқи айтарли катта бўлди.\nБиласизми¸ илгари болаларни бир ойга¸ 15 кунга практикага жўнатиб юборишарди. Кейин болаларнинг ихтиëрига қарашарди. Ҳозир ҳаммаси тартибли¸ айтарли даражада чиройли ўтаяпти¸ дейди Ҳадя опа Юсупова.\nЎтган асрнинг 50- йилларида Наманганда ўтказилган қўшиқ фестивали Ҳадя Юсупованинг ҳаëтини тубдан ўзгартирди.\nҲадя Юсупова: Мен ўзим наманганликман. Ўша ерда туғилиб¸ ўсганман. Мактабнинг 10- синфини тугатаëтганимда фестивал лауреати бўлиб¸ Тошкентга келганман.\nОзодлик: Қайси йили келгансиз?\nҲадя Юсупова: 1957 йили.\nОзодлик: Фестивалда қайси қўшиқни айтгансиз?\nҲадя Юсупова: "Дугоҳ" деган қўшиқни айтганман.\nҲадя Юсупова ўшандан кейин Тошкентга келди. Тошкент ўзбек санъаткорлари қайнаëтган улкан бир қозон эди ўшанда¸ санъатга эътибор ҳам бошқача эди¸ деб эслайди Ҳадя Юсупова.\n- У пайтлар¸ биласизми¸ санъатнинг гуллаган пайти эди. Устозларимиз кўп эди¸ санъаткорлар кўп эди. Радиода бешта ансамблнинг баравар гуркираб ишлаб турган вақти эди.\nХор коллективи¸ оркестр¸ мақом¸ дуторчиларнинг баравар ишлаëтган вақти эди. Биз ҳам ўша пайтда иш бошлаганмиз. Мен ўша пайтда радиога ишга келганман¸ дейди Ҳадя опа Юсупова.\nЎша пайтда Ўзбекистон радиоси қошида янги ташкил қилинган мақом ансамбли Ҳадя Юсуповани ўз бағрига олди.\n- У пайтда мақом группаси энди очилаëтган вақти эди. Оркестрдан ажралиб чиқиб¸ мақом гуруҳини академик Юнус Ражабий ташкил қилдилар. Ана ўша мақом ансамблига мени ишга олдилар¸ дейди Ҳадя опа Юсупова.\nҲадя Юсупова ўз устози Юнус Ражабийни миннатдор шогирд сифатида эслайди.\n- Юнус Ражабий жуда ажойиб инсон¸ жуда катта санъаткор бўлганлар. Бу кишининг ўзлари ҳам куй ëзганлар¸ ҳам қўшиқ ижро этганлар¸ ҳам бизларга ўргатганлар.\nОлти мақомни (шашмақом - таҳр.) шаҳарма шаҳар юриб¸ мақомчилардан ëзиб олиб келиб¸ тўплаб мана шу аснода ўзлари чиқарганлар. Олти мақомни босмадан чиқариб¸ ëзиб¸ кейин бизларга ўргатганлар.\nҲаммага бир хил муносабатда бўлардилар. Мени иш билан таъминлар эдилар. Ëшларга жуда меҳрибонлик қилардилар. У киши ҳақида гапиришга гап етмайди¸ дея эслайди Ҳадя опа Юсупова.\nЎша пайтдаги яна бир санъат дарғаси¸ Комилжон Отаниëзов ҳақидаги хотиралар ҳам Ҳадя Юсупова учун қадрли.\n- Комилжон Отаниëзов бизларда ишламаганлар. У киши филармониядаги Хоразм "Лазги" ансамблида бошлиқ эдилар. Биз бирга концерт берардик¸ бирга гастролларга борардик. У киши ҳам жуда тарбияли¸ халққа манзур инсон эдилар¸ дея эслайди Ҳадя опа Юсупова.\nҲадя Юсупова ўз ҳаëти ўз давридаги катта санъаткорлар даврасида ўтганидан миннатдор.\n- Катта санъаткорлардан, мана сизга айтиб берганим, Юнус Ражабий¸ Комилжон Отаниëзов¸ бастакор¸ дирижëр Дони Зокиров.\nБу киши ҳам катта асарлар ëзганлар. У киши оркестрнинг бошлиғи эди. Оркестр ҳозир у кишининг номи билан аталади. Шунақа катта санъаткорлар билан ишлаганман.\nЎзим билан бирга ишлаëтган хонандалар Ўзбекистон халқ артисти Берта Давидова¸ Ўзбекистон халқ артисти Коммуна Исмоилова¸ Ўзбекистонда хизмар кўрсатган артист Малоҳат Дадабоева¸ ëш хонандалар Матлуба Дадабоева¸ Комила Аминова¸ дея давр хотираларини эсга олади Ҳадя опа Юсупова.\nЧарх авзои бу дам аввалгиларга ўхшамас¸\nЭнди инсон қадри ҳам аввалгиларга ўхшамас.\nҲадя Юсупова ўтган асрнинг 60-70- йилларидаги раҳбарларни алоҳида меҳр билан эслар экан¸ Усмон Юсуповни тилга олади.\n- Усмон Юсупов Янгийўлда турардилар¸ Янгийўлда ишлардилар. Пахта кампанияси даврида ўша ëқларда пахта байрами бўларди. Улар бизни чақиришарди ва бизлар борардик. Ўша катта анжуманда Усмон Юсуповнинг ўзлари бўларди.\nЎзлари келиб биз билан кўришиб¸ ҳол-аҳволимизни сўраб¸ концертдан кейин бизга миннатдорчилик билдириб¸ хайрлашиб¸ кузатиб қолардилар. Санъатни яхши кўрадиган¸ ажойиб инсон эдилар¸ дейди Ҳадя опа Юсупова.\nҲадя Юсупова ўтган асрнинг 70- йилларида Ўзбекистонни бошқарган Шароф Рашидовни зиëли раҳбар тимсоли сифатида кўради.\n- Шароф Рашидов жуда маданиятли¸ маърифатли инсон эдилар¸ дея эслайди Ҳадя опа Юсупова.\nБугунги кунлардан гапиринг деймиз Ҳадя Юсуповага.\nҲадя Юсупова: Бугун ҳафтанинг уч кунида Театр ва рассомчилик институтида Юнус Ражабий ўргатган мақомдан дарс бераман. Уч кун маданият техникумида мақомдан ва халқ куйларидан дарс бераман. Ëшлар билан ишлайман ҳозир.\nОзодлик: Ҳаëтингиз¸ оилангиз¸ неваралар ҳақида гапириб беринг.\nҲадя Юсупова: Катта қизим 48 ëшда. Бўз деган маҳалла бор. Ўша ердаги мусиқа мактабида директор бўлиб ишлайди. Ўғлим¸ 42 ëшда¸ божхонада ишлайди. Ҳозир гапингизни камайтирмасангиз, мана бу телефонимиз ўчиб қолади. Хўжайиним пенсияга чиққанлар. Областной ГАИ нинг началниги бўлганлар.\n(Шу ерда телефон росманасига ўчиб қолди ва Ҳадя хоним билан қайта боғланишнинг имкони бўлмади....)


ОАВ: Кэмерон Сурияда ИШИД позицияларига зарба бериш учун парламентдаги кўпчилик томонидан қўллаб-қувватланиши ҳақидаги ваъдани олди\n20:56 / 28.11.2015\nБуюк Британия бош вазири Дэвид Кэмерон Буюк Британия парламенти қуйи палатасида Буюк Британия Қироллик ҳарбий-ҳаво кучлари томонидан Сурияда ИШИД позицияларини бомбардимон қилиш учун рухсат беришга зарур бўлган кўпчиликнинг қўллаб-қувватлаши ваъдасини олди. Бу ҳақда The Daily Telegraph нашри маълум қилди.\n“Бош вазир ҳаво зарбалари фойдасига анча кўп овозга эга”, деб маълум қилмоқда нашр ва бошида бу ташаббусга қарши чиқаётган Консерватив партиянинг 20 депутати ўз фикрларини ўзгартирганларини таъкидлаб ўтди.\nБуюк Британия парламентидаги кучларнинг бўлиниши асосида бомбардимонларнинг нафақат ҳукмрон партия томонидан, балки муҳолиф Лейбористик партиянинг деярли ярми томонидан қўллаб-қувватланиши ётади. Нашрнинг маълумотларига кўра, ҳозирда авиазарбалар бериш фойдасига 231 нафар лейборист депутатдан 115 нафари овоз беришга тайёр. Бу ҳолат лейбористлар етакчиси Жереми Корбин Сурияда ИШИД позицияларига авиазарбалар бериш ҳуқуқининг берилишига қатъиян қарши чиқааётганига қарамасдан кузатилмоқда. Ироқда бундай зарбаларни беришга рухсат бор.


Фарғонада кислород концентратори ишлаб чиқариш бошланди - Zamin.uz\nФарғона вилояти ҳокимининг ташаббуси билан «Қўқон» эркин иқтисодий зонасида кислород концентраторини ишлаб чиқариш бошланди. Бу ҳақда вилоят ҳокимлиги матбуот хизмати хабар берди.\nҚайд этилишича, лойиҳа ишлари тадбиркор Шавкатжон Ҳамзаев таъсисчиси бўлган «Грэйт Қўқон» масъулияти чекланган жамияти томонидан олиб борилди. Корхонанинг умумий қиймати 300 минг долларни ташкил этади.\nКорхона фойдаланишга топширилишида иштирок этган вилоят ҳокими ўринбосари М.Абдураҳмонов бугунги кунда талаб юқори бўлган мазкур тиббий жиҳознинг ишлаб чиқарилиши, аввало, вилоят ва Республика тиббиёт муассасаларини кислород концентратори билан тўлиқ таъминлаш имконини беришини, шунингдек, вилоят экспорт салоҳиятини оширишини таъкидлаган.\n«Вилоятимизда аҳолини коронавирус пандемиясидан асрашга, уларнинг саломатлигини мустаҳкамлашга катта эътибор қаратилмоқда. Бунинг учун вилоятимиз ҳокими бошчилигида жуда катта тадбирлар амалга оширилиб, тиббиёт масканларининг моддий-техник базаси мустаҳкамланди, беморлар учун махсус жойлар ва дори-дармон захираси яратилди. Шундай шароитда хавфли касалликка қарши курашишга ўзимизнинг ҳиссамизни қўшганимиздан мамнунмиз», — деган корхона директори Ф.Раҳмонов.\nҚайд этилишича, мазкур корхонада йилига 30 минг дона кислород концентратори ишлаб чиқарилади. Шу билан бирга, 20 та янги иш ўрни яратилди.\nФарғона вилоятида кислород контцентраторларини ишлаб чиқариш йўлга қўйилиши ҳақида 2020 йилнинг 17 августида хабар берилганди. Дастлабки ҳисоб-китобларга кўра, Қўқонда ишлаб чиқарилган бир дона кислород контцентраторининг нархи 290 долларни ташкил этиши билдирилган. “Замин” янгиликларини “Инстаграм”да кузатиб боринг\nШуҳрат Ғаниев: Кислород концентраторини ишлаб чиқариш ташкил этилди. Яқинда электромобиль кутинг!\n16-08-2020, 15:35, Технология\nУчқўрғонда сомондан қоғоз ишлаб чиқариш йўлга қўйилди (фото)\n5-05-2020, 09:30, Технология\n19-10-2017, 11:37, Технология\nНАСА Марс сайёрасини кислород билан таъминлаш йўлини топди\n20-08-2017, 22:53, Технология